MOGUĆE JE OPET I VANREDNO STANJE! Dr Kon: Tu postoje pravne dileme, u novembru može doći do PREKIDA RADA ŠKOLA\nBeograd je u toku prošle nedelje ušao u treće povećanje zaraženih korona virusom ili početak trećeg talasa i teško\nje verovati da će to da se zaustavi i vrati na ono stanje od pre nekoliko nedelja, kaže epidemiolog Predrag Kon.\nNa pitanje o eventualnom ponovnom uvođenju vanrednog stanja i\npolicijskog časa u slučaju velikog broja zaraženih, Kon kaže da je to neprekidno pitanje, ali da on na njega ne zna odgovor.\n- Tu postoje pravne dileme, ne znam da odgovorim - rekao je Kon na TV Pink.\nNapomenuo je da sada ulazimo u situaciju kada će sve češće da se\npominju restriktivne mere, jer se u naredne dve nedelje zaista može\nočekivati ozbiljno povećanje, pa i proširenje ovog virusa ne samo na\nteritoriji Beograda nego i na teritoriji cele Srbije.\nKon je rekao da ćemo danas verovatno imati ispod 100 novozaraženih,\nali da je to zbog toga što se subotom i nedeljom manje pacijenata javlja na testiranje.\n- Pravi brojevi će stići tek od utorka - kaže Kon i navodi da povećanje broja zaraženih zavisi od toga da li se sprovode ili ne sprovode preventivne mere koje se odnose na nošenje zaštitnih maksi, držanje distance i higijenu ruku.\nKon kaže da ako inport virusa u škole bude iznenadno vrlo veliki, tada nastaju i ozbiljni problemi vezano za obolevanje nastavnika, pa će u jednom trenutku u novembru možda biti racionalnije razmišljati i o privremenom prekidu rada škola.\nNapomenuo je da su u ovom trenutku možda bitniji ti veliki kolektivi sa više hiljada zaposlenih, jer se stiče utisak da se ne sprovode mere, pa je važno posebno obatiti pažnju na transport radnika, budući da je to ranije bio najčešći način prenosa korona virusa.\nUpitan o leku Remdesivir, koji se koristi u borbi protiv kovida-19, a koji je od danas dostupan pacijentima u Srbiji, Kon kaže da je stav infektologa da se\nu medijima ne priča o efektima lečenja.\nOn je rekao da je sada već dolazi deseti protokol u lečenju i da se\nneprekidno usavršava taj složeni način lečenja koji se preporučuje.


Haški pritvorenik Jadranko Prlić privremno pušten, stigao u Sarajavo\n16. septembar/rujan, 2015.\nJadranko Prlić, bivši predsjednik vlade takozvane Hrvatske republike Herceg Bosne, inače prvostepenom presudom Haškog suda osuđen na 25 godina zatvora, privremeno je pušten iz zatvora, saznaje Klix.ba.\nOn je danas doputovao u Sarajevo, gdje će sa Sarajevskog aerodroma krenuti za Mostar.\n"Prlić je pušten i dolazi u BiH zbog smrti i ukopa brata", rekao je izvor portala Klix.ba blizak ovom slučaju, a koji je želio ostati anoniman.\nŠestorica bivših čelnika Hrvata iz BiH osuđena su 2013. godine na kazne zatvora od 10 do 25 godina zbog zločina nad muslimanima tokom rata u BiH koje su osmislili u okviru udruženog zločinačkog poduhvata.\nBivši predsjednik vlade takozvane Hrvatske republike Herceg Bosne Jadranko Prlić nepravosnažno je osuđen na 25 godina zatvora, bivši ministar odbrane Bruno Stojić i bivši načelnici Glavnog stožera HVO-a Slobodan Praljak i Milivoj Petković na po 20 godina zatvora, bivši komandant vojne policije Valentin Ćorić na 16, a načelnik Ureda za razmjenu zarobljenika Berislav Pušić na 10 godina zatvora.\nU ovom slučaju još uvijek nije donesena konačna presuda, a očekuje se u junu 2017. godine.


Trudnica kojoj smo poklonili neinvazivni prenatalni test završila analize: Prođite sa nama kroz proceduru! | Premium Genetics\n(tekst i foto: Aska.rs) Aska brine o trudnicama i zato se trudi da svaki segment blagoslovenog stanja objasni kako bi žene bezbrižno prošle taj period. U saradnji sa Premium Genetics, trudnica je dobila besplatno najbolji prenatalni test – Premium Genetics prenatalni test.\nBazirali smo se i na to kako da pronađete najbolji za sebe, a onda smo u saradnji sa Premium Genetics prenatalni test by Premium Genetics poklonili jedan neinvazivni prenatalni test trudnici Biljani Konjiciji. Kako bismo vam i slikovito predstavili sve ono što smo vam pisali, odlučili smo da sa njom prođemo kroz celu proceduru.\nA onda smo je nakon osam dana zvali da dođe u prostorije redakcije Aska kako bismo joj zajedno sa Premium Genetics prenatalni test ekipom uručili nalaze i prisustvovali bušenju balona.


Globus – Stranica 2 – CENTAR ZA EKONOMSKI, TURISTIČKI, EKOLOŠKI I SOCIJALNI RAZVOJ\nKazne za stvaranje deponija i bacanje smeća mimo kanti, vođenje ljubimaca bez povoca, nečišćenje izmeta i uništavanje tartan staze na novosadskom keju uskoro će biti 25.000 dinara za svakog građanina koji krši lokalne komunalne propise. Kako je ranije najavio gradonačelnik Novog Sada Miloš Vučević, veće kazne za pomenute komunalne prekršaje trebalo bi da motivišu građane da poštuju propise, a samim tim održavaju čistoću javnih površina u Novom Sadu. Shodno ovim najavama, dolazi do izmena četiri gradske odluke koje definišu obaveze prema javnim…\nMladi ljudi u zemljama Zapadnog Balkana i Turske se suočavaju sa velikim izazovima i imaju slične probleme. Kada pogledamo ekonomsku situaciju visok je procenat nezaposlenosti, a kada je u pitanju učešće u političkom životu – mladima u regionu nije dat dovoljan prostor u procesima odlučivanja. Takođe, nema dovoljno podataka o ovo populaciji, naročito osetljivim kategorijama.Sve ovo je tema jedinstvenog Indeksa participacije mladih koji je uradila Mreža omladinskih fondova Zapadnog Balkana i Turske čiji je vodeći partner Fondacija Ana i Vlade…\nMalo koji klijent banke zna koliko novca godišnje ostavi banci kod koje ima otvoren tekući račun, za razne provizije i naknade, a da nije uzeo ni dinar kredita. Od 17. marta naredne godine klijentima će biti daleko lakše da izračunaju ove troškove pa i da nađu banku koja nudi najpovoljnije provizije za usluge koje najčešće koriste. Uporedna lista tih troškova biće dostupna na sajtu Narodne banke Srbije, na njemu biti uporedno prikazano ukupno 14 raznih usluga koje banke naplaćuju klijentima….


Marčelo proslavio rođendan sa Nišlijama | Balkanrock.com\nNaslovnaReportažeMarčelo proslavio rođendan sa Nišlijama\nFeedback u ovoj sezoni nastavlja sa rasprodatim koncertima i ne samo to, tradicija za Nišlije postaju dupli koncerti. Da li se oni javljaju kao posledica konačnog buđenja publike u Nišu ili pak dolaska kvalitetnijih izvođača na jug ne može se sa sigurnošću utvriditi, mada je jedno sigurno, a to je da ove dve komponente jedna bez druge ne mogu. Još jedan u niz duplih koncerata biće i Marčelovi „rođendanski“ koncerti.\nSinoć je održan prvi koncert Marka Šelića i, kako je on sam rekao, njegove porodice odnosno Filtera i Iskaza. Na malu scenu uspeli su svi da se smeste i čitav nastup su sa nje emitovali neverovatnu energiju, prepoznatljivu za ove izvođače. Cilj je bio predstaviti njihov dosadašnji rad, ali najaviti nove albume Marčela, čiji se izlasak očekuje krajem aprila, i Iskaza (objavljivanje „Tanatosa“ najavljeno je za februar). Nastup je počeo uz zvuke čuvenog „Podzemlja“, a onda su hitovi počeli da se ređaju, a svaka pesma bila je nagrađena gromoglasnim aplauzom punog Feedbacka.\nIzvedene su i pesme „Laž“ i „Pegla“, sa Markovog predstojećeg albuma „Napet šou“, koje su, moralo se primetiti, odlično prihvaćene od strane publike. Nisu zapostavljene ni pesme poput „Mamice“, „Tri želje“, „Možda baš ti“ i neizostavne „Bol i revolt“. Nije izostao ni običaj da uz „Pozorište“ svi čučnu i pevaju, a kad dođe do dela „Ti si taj virus“ svi skoče i nastave pesmu sa mnogo više energije i, kao i uvek, publika u tim trenucima nadjačaja i same izvođače.\nIskaz je u potpunosti probudio i neverovatno razdrmao publiku svojim hitovima „Bomba“ i „Balkan mental“, a odsvirali su i novu pesmu „3 u 1“, koju su radili u saradnji sa Marčelom i Elementalom, kao i pesmu „Warfare“ u čijoj izradi je učestvovao i Hornsman Coyote, član grupe Eyesburn.\nMoglo se primetiti da je publika bila sačinjena od veoma mladih ljudi, što svedeoči o tome da se Marčelo i njegovi saborci šire poput antitela imunog sistema Srbije i dokle god je njih biće mnogo ljudi koji ih podržavaju i nadaju se boljem sutra i glasno ustaju i suprotstavljaju se „virusima“. Bilo je tu vernih fanova, ali svakako i novih lica, koja su po prvi put slušala ovaj sastav. Naravno, otpevana i rođendanska pesma Marku, koji je sinoć napunio 31. godinu i 2 dana, a na kraju pesmice je publiku najpre isprskao šampanjcem, koji je podelio sa svima koji su bili na koncertu.\nNa radost, kako ženskog tako i muškog dela publike, bile su izvedene i nešto ljubavnije pesme. Bila je izvedena pesma „Jedan“ za sva slomljena tinejdžerska srca, a uslov da ona bude odsvirana bio je da se napravi atmosfera kao da Đule iz Van Gogha peva „Neko te ima noćas“, čijim je stihovima Marko i započeo ovu pesmu. Potom su usledile pesme za ljubav u kasnijim periodima života odnsno „Bube“ i „Otkucaji“.\nKoncert su završili „Suncem“, a nakon toga nastavili žurku sa fanovima. Kao i uvek, otvoreni za saradnju davali su autograme i fotkali se svima koji su izrazili želju. Iskoristićemo priliku da poželimo Marku srećan rođendan u nadi da jednog dana neće biti potrebe za njim i njegovim pesmama, jer ćemo živeti životima kojima se nema šta zameriti i u društvu bez virusa, odnosno njegovoj pobedi i dostizanju krajnjeg cilja njegovog rada.\nNa kraju treba još napomenuti da, ako niste nabavili karte za večerašnji koncert, to obavezno učinite, jer ćete zažaliti ukoliko propustite neverovatno dobar provod.


Uzalud diploma - Na birou čak 117 ljekara @ InfoBijeljina \nUzalud diploma - Na birou čak 117 ljekara\nMeđu 11.210 visokoobrazovanih nezaposlenih lica na evidenciji Zavoda za zapošljavanje RS, skoro tri puta više je onih sa diplomom društveno-humanističkih i srodnih nauka od lica sa diplomom prirodnih, tehnoloških i srodnih nauka.\n"Na evidenciji nezaposlenih lica nalaze se 872 zdravstvena radnika visoke stručne spreme, a od tog broja njih 117 su ljekari", ističu u Zavodu.\n"Sve zemlje u svijetu se bore da imaju svoje doktore, daju im sve benefite da završe medicinski fakultet, da dobiju posao u svojoj struci. Ne samo kod nas, nego i u drugim zemljama jugoistočne Evrope imate te nebuloze, tu sramotu da vam doktori i drugi visokoobrazovani zdravstveni radnici budu na birou", kaže Miodrag Femić, predsjednik Strukovnog sindikata doktora medicine RS.\nOn navodi da stalno govorimo o odlasku ljudi, a niko neće da zaposli mlade ljekare sa biroa, međutim on ističe i da postoji mogućnost "mešetarenja", da neki ljekari rade vani, a da su kod nas na birou prijavljeni radi ostvarivanja određenih benefita.\n"Tih 117 ljekara nam treba kao hljeb, te ljude treba odmah povući da rade, jer ima sasvim dovoljno radnih mjesta i potrebe za njima. Ako uzmemo da oko 130 ljekara radi kod nas na 100.000 stanovnika, a u EU je pravilo 360 ljekara na 100.000 stanovnika, onda vidite koliko nam ljekara treba", rekao je Femić.


Lekari se bore da spasu ruku devojci povređenoj u saobraćajnoj nesreći (VIDEO) : Nadlanu.com\nLekari se bore da spasu ruku devojci povređenoj u saobraćajnoj nesreći (VIDEO)\nObjavljeno 6. avg 2013. / 17:59:33\nOna je helikopterom prebačena u Klinički centar Srbije gde se lekari bore da joj spasu ruku.\n"Pacijentkinja Obradović sada nije životno ugrožena, povreda je zbrinuta i njeno hemodinamičko stanje je stabilno. Radi se o državljanki Srbije pa je transportovana do Prijepolja kako bi je odatle prebacili helikopterom u Klinički centar Srbije. Njena ruka može da se mikrohiruški zašije", rekao je Zoran Tabaš, direktor Opšte bolnice u Pljevljima.\n"Mi smo tu odmah napravili reviziju povrede, zaustvaili krvarenja, uključili adekvatnu infuzionu terapiju i izvršili transfuziju krvi", kaže Tabaš.\n"Da li će ruka ostati ili neće to je pitanje ali smatram da će se gore sve pokušati da to hiruški urade i kad bi ostala desna ruka to bi bilo idealno", objasnio je Tabaš.\nSvi povređeni nalazili su se u vozilu marke "fiat" registarskih oznaka UE 014 JJ kojim je upravljao Srđan Obradović.\ncrna goraklinički centarklinički centar srbijesaobraćajna nesreća


Zvezda potrošila milione, a Partizan? - Crvena zvezda info\nZvezda potrošila milione, a Partizan?\nU pet najjačih evropskih fudbalskih liga, ali i na mnogim drugim manjim tržištima Starog kontinenta, zimska pijaca zatvorena je u ponoć 31. januara, dok u Srbiji igrači mogu da se dovode do isteka 11. februara, tj. dan pre kalendarski predviđenog početka prolećnog dela sezone 2021/2022.\nPrema podacima Transfermarkta, sajta specijalizovanog za praćenje fudbalskih migracija, od 17. januara, iz Superlige je otišlo i u nju došlo (ukupno) 30 momaka, a u ulozi prodavca ili kupca bilo je 14 od 16 članova elitnog ranga takmičenja.\nPri čemu je samo Crvena zvezda otključala klupski sef, dok su ostali novajlije dovodili bez obeštećenja ili na pozajmicu. U četiri slučaja nije čak ni okvirno poznato koliko su plaćeni dolasci, odnosno naplaćeni odlasci – ovde se brojke inače čuvaju kao zmija noge – a još se čeka na zvaničnu potvrdu nekoliko transfera.\nNajaktivnija je bila Crvena zvezda, jer branilac titule čini sve da skroji tim i igru dovoljno kvalitetne za brisanje Partizanove prednosti od pet bodova, ponovni izlazak u kvalifikacije za Ligu šampiona i desetine miliona (in)direktne zarade od novog učešća u LŠ ili utešnoj Ligi Evrope, u čijoj aktuelnoj sezoni crveno-bele čeka istorijski dvomeč osmine finala.\nSa „Rajka Mitića“ su otišli talentovani špic Marko Lazetić (prodat Milanu za 4.000.000 evra) i nešto stariji veznjak Njegoš Petrović (Granada, 1.500.000), kao i manje poznati Ognjen Mijailović (uzet od Mačve, pa odmah privremeno ustupljen ekipi Grafičara).\nObrnuto, opremu eks planetarnog i evropskog šampiona zadužili su vrlo iskusni italijanski bek Kristijano Pićini (Valensija, bez obeštećenja) i napadač sa norveškim pasošem Ohi Omoijuanfo (Molde, za džabe), ali oni ne ulaze u ovaj bilans, jer je prvi potpisan malo pre starta prelaznog roka, a drugi dogovoren još prošle godine.\nDanas je potpisan ugovori sa 18-godišnjim igračem sredine terena Nemanjom Motikom iz Bajerna, a dobro obavešteni izvori kažu da će crveno-beli to platiti 1.500.000 evra, plus 20 odsto od sledeće prodaje.\nUkoliko uspeju pregovori sa Šerifom, odnosno klub iz Tiraspolja i srpski prvak se „nađu“ između tražene i ponuđene cifre, trener Dejan Stanković bi za 1,5 do 1,7 miliona evra (plus deo kolača od naredne prodaje) dobio reprezentativca Gane, Edmunda Gana, zaduženog za igru na sredini terena.\nOstalo su dolasci ili kambekovi sa kaljenja mlađarije iz Srbije ili iz regiona (Glišić, Ilić, Teodorović..), kao zalog za budućnost.\nPartizan nije i verovatno neće potrošiti nijedan evro za obeštećenja ove zime, jer su obojica iskusnih povratnika na pozicije zadnjih veznih u timu superligaškog lidera i učesnika šesnaestine finala Lige konferencije – Ljubomir Fejsa i Marko Jevtović – dovedeni kao slobodni agenti, posle razilaženja sa klubovima iz Saudijske Arabije, odnosno Katara.\nA, malo je verovatno da će sleteti još neka „lasta“, pošto su crno-beli stava da je najveća pobeda to što je sačuvan tim, iako je teža povreda Danila Pantića dosta zakomplikovala planove trenera Aleksandra Stanojevića.\nNije se obrtao novac ni od odlazaka, pošto su defanzivni vezista Aleksandar Šćekić (Zaglebje), centarfor Žan Kristof-Bajbek (Palmaflor) i malo poznati klinac Mateja Đorđević (Voždovac) napustili Humsku bez da su doneli pare klubu.\nZa mladog Nikolu Štulića nema oficijelnih podataka pod kakvim je to uslovima prešao u niški Radnički.\nInače, klub sa Čaira doveo je ili pustio četiri fudbalera, njegov imenjak iz Kragujevca – 1, Napredak – 3, Proleter – 2, TSC – 3, Spartak – 2, Novi Pazar -1 , Metalac – 1, Vojvodina – 2, Mladost – 1, Voždovac – 1, a Čukarički – 1, s tim što je klub sa beogradskog Banovog brda juče dogovorio transfer Đorđa Jovanovića u Makabi iz Tel Aviva za 1.900.000 evra.\nKolubara i Radnik jedini (za sada) nisu ništa dirali ove zime.\nOd Italije do Bolivije\nOve zime su srpski klubovi, osim iz domaćih ekipa, dovodili fudbalere iz Francuske, Nemačke, Makedonije, Saudijske Arabije, Južne Koreje, Bosne i Hercegovine, neretko iz nižih rangova takmičenja. Plus Španije i Norveške, ako se spisku dodaju ranije realizovani transferi igrača koje ćemo ovog proleća gledati u Superligi. Na drugoj strani, odlazilo se u Italiju, Španiju, Nemačku, BiH, Boliviju, Izrael i Slovačku.\nPrema pravilima UEFA, svaki klub plasiran u prolećnu fazu Lige šampiona, Lige Evrope ili Lige Konferencije mogao je do sinoć u ponoć da registruje trojicu novih igrača. Zvezda će u 1/8 finala LE sigurno računati na Ohija, Pićinija i Motiku, mada bi neko od njih mogai da izvisi u slučaju dogovora oko transfera Ada. Partizan će u 1/16 finala LK svakako računati na Fejsu i Jevtovića.


Najbolje vreme: Do dvanaest sekundi bolje od prethodnika, modela Insignia OPC\nU najboljim rukama: Volker Strycek i njegov tim napravili poslednja usavršavanja upravo na “ringu”\nNajbolji sastojci: Laka konstrukcija, FlexRide oslanjanje i upravljanje, pogon na sva četiri točka\nNova Opel Insignia GSi je precizan instrument. Deset milimetara je bliže tlu nego standardna Insignia i najamanje 160 kilograma je laganija od prethodnika, modela Insignia OPC. Sa inteligentnim pogonom na sva četiri točka, koji šalje precizno odmerenu količinu obrtnog momenta svakom točku posebno, zahvaljujući Torque Vectoring sistemu, upravljanje je dovedeno do perfekcije, a podupravljanje eliminisano. Michelin Pilot Sport 4 S pneumatici na točkovima prečnika 20 inča obezbeđuju visok nivo prijanjanja, dok moćne Brembo kočnice garantuju kratak zaustavni put i visoku bezbednost. Pored toga, direktno upravljanje i podesivi amortizeri funkcionišu u saradnji sa kontrolisanim radom motora i transmisije, a reaguju veoma ošto kada je odabran Sport mod vožnje. U najkraćem, Insignia GSi je najbolji primer kako treba da izgleda i funkcioniše moderna i efikasna sportska limuzina.\nNovi Opel Grandland X ušao u AUTOBEST finalnih šest\n“Opel” dnevno gubi četiri miliona evra\nEvropa dobija novog automobilskog giganta


ZAKON o vodama - Član 120\nRok važnosti i prenošenje prava\nVodna saglasnost za eksploataciju rečnih nanosa izdaje se na određeno vreme, a najduže za period od dve godine.\nPravo stečeno na osnovu vodne saglasnosti ne može se, bez saglasnosti nadležnog organa koji je izdao vodnu saglasnost, preneti na drugo lice.\nRešenje o prenosu prava iz stava 2. ovog člana donosi Ministarstvo, nadležni organ autonomne pokrajine, nadležni organ Grada, odnosno nadležni organ jedinice lokalne samouprave, u roku od dva meseca od dana podnošenja zahteva.\nProtiv rešenja iz stava 3. ovog člana donetog od strane nadležnog organa autonomne pokrajine, nadležnog organa Grada, odnosno nadležnog organa jedinice lokalne samouprave može se izjaviti žalba ministru u roku od 15 dana od dana dostavljanja rešenja.\nRešenje iz stava 3. ovog člana doneto od strane Ministarstva je konačno u upravnom postupku i protiv tog rešenja može se pokrenuti upravni spor.


Srbija i Kosovo: Realni život ide ispred dnevne politike\nSrbi u Gnjilanu, ilustracija\nPetu godišnjicu nezavisnosti Kosova Beograd je dočekao sa nekoliko susreta premijera Ivice Dačića i Hašima Tačija koji su započeli dijalog i prvim simboličnim sastankom dva predsednika Tomislava Nikolića i Atifete Jahjage. Pomacima u briselskom dijalogu beleže se i prva poboljšanja na svakodnevnom, životnom planu dok su neke važne političke teme i dalje otvorene.\nPet godina od proglašenja nezavisnosti Srbija nije priznala Kosovo i, kako beogradski zvaničnici svakodnevno ponavljaju, nema nameru ni da to učini.\n„Valjda ne očekuju od mene da prelazim tu poslednju stepenicu“, bila je poruka predsednika Srbije tek što je bio izašao sa briselskog sastanka sa predsednicom Kosova Atifete Jahjagom.\nAli je Beogradu danas, pritisnutom zahtevima iz Brisela za dobijanje datuma za početak pregovora o članstvu u EU, normalizacija odnosa sa Prištinom jedan od ključnih prioriteta.\nPotpredsednica Vlade za evropske integracije Suzana Grubješić kaže za RSE da srpskim vlastima sa svih adresa iz EU stiže ista poruka.\n„Zna se šta je najvažniji uslov koji Srbija treba da ispuni da bi dobila datum za otpočinjanje pregovora a to je taj vidljiv i održiv napredak u normalizaciji odnosa sa Prištinom. Ovo sam čula po ko zna koji put, gde god da sam bila, maltene su iste rečenice“, rekla nam je potpredsednica Vlade.\nDijalog je u međuvremenu podignut na viši politički nivo. I dok se stiče utisak da se Nikolić i Jahjaga nisu baš najbolje razumeli nakon Nikolićeve poruke da „ako Priština misli da nastavi da pregovora sa Beogradom tako kao da pregovara država sa državom mi nećemo daleko da stignemo“, premijeri Ivica Dačić i Hašim Tači kao da su još na prvom sastanku u oktobru probili led i pored neslaganja oko statusa Kosova.\n„Ja sam i Tačiju rekao, koliko je Kosovo njegovo toliko je i moje, zato što sam ja, između ostalog, i rođen na Kosovu“, izjava je koju je Dačić više puta kroz smeh ponavljao nakon prvog susreta sa Tačijem.\nKasnije su njih dvojica u briselskom dijalogu postigli, za Beograd do sada najteži, sporazum o integrisanom upravljnju prelazima, a u novoj rundi dijaloga sledeće nedelje očekuje se da bi Beograd mogao da otkrije karte kako vidi rešenje za, ništa manje težak zalogaj, paralelne institucije.\n„Nema rasformiranja institucija a da onda čekamo da se formiraju neke druge. To mora da bude deo procesa“, rekao je Dačić.\nSastanak predsednika Srbije i Kosova u Briselu, februar 2013.\nIz predsedništva Srbije je pojašnjeno da će težište državne politike u pregovorima Beograda i Prištine biti u zahtevu za stvaranjem zajednica autonomnih opština na Kosovu.\nNo, iako se sporazumi postižu, u čemu u poslednje vreme učestvuju i premijeri, neretko se dešava da ih po povratku obe strane različito tumače, kao što je slučaj sa time kuda idu prihodi sa prelaza na severu Kosova.\nMeđutim, realni život ide ispred dnevne politike. Tako iz Srbije na Kosovo stižu akcizni proizvodi iz oblasti građevinarstva, zatim tečni derivati, poljoprivredni proizvodi, lekovi, bela tehnika a sa Kosova u Srbiju uglavnom poljoprivredni proizvodi poput pečurki i proizvodi Trepče.\nDirektor Biroa za regionalnu saradnju Privredne komore Srbije Milivoje Miletić kaže da je Srbija za 11 meseci 2012. godine na Kosovu plasirala robu u vrednosti blizu 349 miliona dolara što je 4 odsto više u odnosu na prošlu godinu, dok je izvoz sa Kosova u Srbiju značajno niži.\n„U ukupnom izvozu Srbije Kosovo i Metohija je na desetom mestu po vrednosti tih isporuka robe. Kad se pogleda struktura uvoza na Kosovo Srbija je praktično procentualno najznačajniji partner sa nekih 12,7 odsto. Sa područja Kosova i Metohije jako malo roba se doprema u Srbiju, prosečno je to godišnje bilo, zadnjih nekoliko godina, između 3 i 4 miliona dolara. U prošloj godini u prvih 11 meseci nešto je veći obim, dostiže negde do sedam milona dolara“, rekao nam je Miletić.\nOn kaže da Kosovo ima izrazito visok deficit u robnoj razmeni sa svim partnerima i da to nije slučaj samo sa Srbijom.\n„Glavni je razlog privredna struktura i obim proizvodnje koji se danas realizuje na području Kosova i Metohije“, kaže direktor Biroa za regionalnu saradnju Privredne komore Srbije Milivoje Miletić.\nDinamičniji rast trgovine robom između Srbije i Kosova počeo je 2007. godine, a jedan od faktora kojim se to objašnjava je primena CEFTA 2006 sporazuma, stoji u naučno-istraživačkoj studiji Centra za regionalizam.\nPrepreka ipak ima. Potpuno slobodan ulazak u Srbiju sa ličnim dokumentima ljudi sa Kosova predstavljao je problem nekoliko godina, kaže Maja Mićić iz Inicijative mladih za ljudska prava, nevladine organizacije koja od 2003. godine realizuje program razmene mladih ljudi između Kosova i Srbije.\n„Koji je za nas kao organizaciju rađao obavezu da pružimo određene garancije da će ljudi preći u određeno vreme, da će preći sa određenim tipom automobila, autobusa i da će se vratiti u konkretno vreme iza čega smo mi kao organizacija stajali. U međuvremenu je u pregovorima Beograda i Prištine napravljen je pomak i oni sada sa ličnim kartama mogu da uđu u Srbiju, dok još ne postoji mogućnost prelaska granice sa pasošima, pasoši se zadržavaju na granici“, objašnjava Mićić.\nZa razliku od slobode kretanja priznavanje kosovskih diploma, što je posebno važno za mlade ljude sa juga Srbije, iz Preševa, Bijanovca i Medveđe, još uvek je maglovito, kaže nam Maja Mićić iz Inicijative mladih.\n„Mi još uvek ne znamo za slučaj gde je bilo koja diploma sa Kosova uspešno nostrifikovana. Ono što znamo na osnovu medijskih informacija je da se na osnovu dogovora, koji su postigli još Borko Stefanović i Edita Tahiri, te diplome šalju Zajednici univerziteta u Evropskoj uniji, da nakon te nostrifikacije onda one putuju u Srbiju i da to izgleda predtavlja jedan jako komplikovan administrativni proces“, navodi Mićić.\nKulturnjaci čini se imaju najviše uspeha u prevazilaženju predrasuda, postizanju razumevanja i otvaranju dijaloga. Kada ih ne zaustave desničari koji su znali da prekinu otvaranje izložbe umetnika sa Kosova u Beogradu, a neretko su pojedini autori sa Kosova zbog pretnji desničara otkazivali svoj dolazak.\nU Bitefu se igra predstava „Prst“, dramske spisateljice iz Prištine Doruntine Baše o nestalima. Ana Tomović, rediteljka predstave, kaže da joj je upoznavanje kulture o kojoj autorka piše pomoglo da prevaziđe neke lične predrsude.\n„Bilo mi je izuzetno drago da imam priliku da se time bavim. Dugo sam se osećala kao taoc jedne politike sukoba i mržnje. Tako da je to na ličnom planu bitno, ali mislim da je na društvenom planu kroz ovu našu predstavu takođe bitno da ljudi pogledaju i da se i sami oslobode nekih predrasuda“, poručuje Tomović.\nKoliko god veliki koraci bili u nekim oblastima čini se da će još mnogo vode proteći dok se recimo Tači ili Jahjaga ne pojave u Beogradu na nekom regionanom skupu ili obrnuto Dačić ili Nikolić u Prištini.


Objavljeno: 18.06.2013, 15:39:46 , 15:43:15\nBiznisi se gase češće kod žena, nego muškaraca\nProcenat zatvorenih privatnih firmi koji vode žene, veći je nego onih kojima su na čelu muškaraci, naročito tokom prvih pet godina od pokretanja posla, pokazalo je istraživanje Unije poslodavaca Srbije i Međunarodne organizacije rada.\nObjavljeno: 18.06.2013, 15:08:30 , 15:14:48\nLjajić sutra na poslovnom savetu Srbija i Nemačka\nPotpredsednik Vlade Srbije i ministar spoljne i unutrašnje trgovine i telekomunikacija Rasim Ljajić otvoriće sutra zasedanje Poslovnog saveta Srbije i Nemačke.\nObjavljeno: 18.06.2013, 14:36:19 , 16:12:40\nSvetska banka: Srbija nije pred bankrotom, rast BDP najmanje dva odsto\nSrbija nije u opasnosti od bankrota u 2013. godini, izjavio je danas ekonomista Svetske banke za Srbiju Lazar Šestović i naveo da će zemlja ove godine ostvariti privredni rast od najmanje dva odsto.\nObjavljeno: 18.06.2013, 14:33:49 , 14:35:39\nPenzioneri: Povući zakon o poreskom postupku\nUdruženje sindikata penzionera Srbije zatražalo je danas da se povuče iz primene i stavi van snage Zakon o izmenama i dopunama zakona o poreskom postupku i poreskoj administraciji, jer će njime biti oštećeno više od 100.000 radnika ...\nObjavljeno: 18.06.2013, 14:23:25 , 15:22:42\nMarković vodi u Rim 120 privrednika i predsednika opština\nU trodnevnu posetu Rimu sutra će, u organizaciji Skupštine grada Jagodine, otputovati privredno-politička delegacija od 120 članova, među kojima su i predsednici opština, gradonačelnici i 25 zdravstvenih radnika jagodinskog Doma zdravlja.\nObjavljeno: 18.06.2013, 14:00:11 , 14:02:35\nUputstvo za prijem i sladištenje zrnastih kultura\nMinistar poljoprivrede Goran Knežević obavestio je danas preduzeća koja vrše prijem i skladištenje zrnastih kultura roda 2013. godine, o njihovim obavezama u skladu sa Zakonom o bezbednosti hrane.\nObjavljeno: 18.06.2013, 13:42:43 , 13:48:23\nUrgentnom centru 7.000 evra od Udruženja za vetar\nSrpsko udruženje za energiju vetra (SEWEA) doniralo je danas 7.000 evra Urgentnom centru Kliničkog centra Srbije, za nabavku opreme za oporavak od moždanog i srčanog udara, saopštilo je to udruženje.\nObjavljeno: 18.06.2013, 12:44:04 , 12:50:34\nUgovor o sprovođenju Programa podrške malim preuzećima\nSosijete ženeral banka potpisala je danas s Ministarstvom finansija i privrede i Nacionalnom agencijom za regionalni razvoj Ugovor o sprovođenju Programa podrške malim preduzećima za nabavku opreme u 2013. godini.\nObjavljeno: 18.06.2013, 12:25:40 , 13:33:45\nDogovor Vlade i malinara o rešavanju problema u tom sektoru\nNa sastanku delegacije malinara sa predstavnicima Vlade Srbije danas je dogovoreno da je malina srpski strateški proizvod i da se formira zajednički tim koji će utvrditi eventualne nepravilnosti tokom otkupa malina.\nObjavljeno: 18.06.2013, 11:10:49 , 17:17:40\nU ministarstvima svi će štedeti, a najviše na subvencijama\nVlada Srbije će u narednim mesecima sprovesti niz mera u cilju ozbiljne štednje, a kako najavljuju u ekonomskim resorima štedeće se najviše na subvencijama, putovanjima, izdacima za reprezentaciju, donacije, dnevnice...


Šampionska igra "Kozare": Mrežu zatresli Bjelanović i Čekić, gledaćemo ih u Srpskoj ligi · gradski.online\nŠampionska igra “Kozare”: Mrežu zatresli Bjelanović i Čekić, gledaćemo ih u Srpskoj ligi\nBANATSKO VELIKO SELO- Fudbaleri “Kozare” slavili su na svom stadionu protiv “Begeja” iz Žitišta sa 2:0 u utakmici 27. kola Vojvođanske fudbalske lige- istok. Velikoselsci su praktično jednom nogom već u Srpskoj ligi, s obzirom na to da beže drugoplasiranoj “Vojvodini 1928” iz Perleza osam bodova, a do kraja prvenstva ostala su još tri kola.\nNisu domaći igrači nijednog momenta dozvolili protivniku da ih na bilo koji način ugrozi, pa su tako već u prvom poluvremenu poveli sa dva gola prednosti. Prvi pogodak postigao je David Bjelanović, dok je strelac drugog gola bio Armando Čekić. “Kozara” je ovom pobedom pokazala da ima najveći kvalitet među klubovima sa područja grada Kikinde, što se odrazilo i na terenu tokom prethodnih 27 utakmica.\nFudbaleri OFK “Kikinde 1909” izgubili su na gostovanju u Beloj Crkvi od domaćeg BAK-a sa 2:1, ali su zahvaljujući dobrim partijama u prethonih nekoliko kola znatno iznad opasne zone i mogu mirnije da privedu sezonu kraju. Još jedan poraz, četvrti u nizu, doživeli su fudbaleri “Slobode” iz Novih Kozaraca koji su ovoga puta izgubili na gostovanju od “Radničkog” u Sutjesci sa 2:1.\nNovokozarčani su poveli golom Dušana Števanova, ali su domaći vrlo brzo došli do potpunog preokreta. “Sloboda” je i dalje na trećoj poziciji. Narednog vikenda očekuje nas lokalni derbi u Novim Kozarcima, kada će “Sloboda” ugostiti ekipu ŽAK-a, dok velikoselska “Kozara” putuje u Srpsku Crnju na komšijski derbi protiv “Budućnosti”.\nPrethodnoMajčino srce zadrhtalo: Moju Jovanu nisu zaboravile košarkašice i njen grad\nSledeće“Beli mantili” u Kuriji: Istorija kikindskog zdravstva je bogata i slavna


Spurse je do pobede u Kanadi predvodio francuski plejmejker Toni Parker sa 34\npoena, uz 14 asistencija, a Tijago Spliter i Deni Grin dodali su po 13 poena.\nNajefikasniji u ekipi Toronta bio je Demar Derozan sa 29, dok je španski košarkaš Hose Kalderon dodao 16 poena, a imao je i 11 asistencija.\nŠarlot je izgubio i 16. uzastopnu utakmicu, a bolja je bila je ekipa Minesote sa 102:90. Najbolji na meču bio je krilni centar Timbervulvsa Kevin Lav sa 30 poena i 18 skokova.\nCrnogorski košarkaš, bivši igrač beogradskog Partizana Nikola Peković, sledio je Lava u ekipi Minesote sa 21 poenom i 11 skokova, dok srpski centar Darko Miličić nije bio u timu.\nU timu Šarlota najefikasniji je bio plejmejker Kemba Voker sa 21 poenom, a Bobketsi su noćašnjim neuspehom potvrdili da su najlošija ekipa u NBA ligi ove sezone sa svega tri pobede i čak 26 poraza. Nju Džersi je doživeo sedmi poraz za redom, pošto je ekipa iz Njuarka na svom terenu izgubila od Memfisa sa 105:100. U pobedničkoj ekipi najefikasniji su bili Rudi Gej sa 25, Toni Alen sa 21 i Maris Spajts sa 20 poena, dok je kod domaćina ponovo najefikasniji bio\nDeron Vilijams sa 26.\nEkipa iz najvećeg grada u SAD, Njujorka, nastavila je s dobrim partijama i bez povređenog lidera tima Karmela Entonija. Oni su na svom terenu savladali Sakramento sa 100:85 i tako zabeležili sedmi uzastopni trijumf.\nU pobedi Niksa čak sedam košarkaša imalo je dvocifreni broj poena, a najefikasniji bio je Lendri Filds sa 15, uz 11 skokova. Nova zvezda NBA lige Džeremi Lin postigao je 10 poena i imao 13 asistencija. Najbolji u Sakramentu bio je Tajrik Evans sa 19 poena.


Na arheološkom lokalitetu Viminacijum otkriven je grob, najverovatnije, pripadnika germanskog plemena Gepida, a evo šta o tome kaže rukovodilac projekta Viminacijum Miomir Korać.\nVeliko otkriće u Viminacijumu: Pronađen grob pripadnika Gepida (FOTO)\nU Viminacijumu otkriven grob pripadnika germanskog plemena Gepida, a uz njega dvosekli mač od gvožđa! Evo kako izgleda...\nDa li mauzolej u Viminacijumu pripada rimskom imperatoru i kojem?\nNa arheološkom lokalitetu Viminacijum otkriven je mauzolej iz trećeg veka i, prema rečima stručnjaka, bio je poslednje počivalište osobe visokog ranga. Da li je reč o rimskom imperatoru i kojem, pitanja su na koja arheolozi pokušavaju da odgovore što pre.\nTim arheologa predvođen doktorom Miomirom Koraćem, direktorom Arheološkog instituta u Beogradu, otkrio je u antičkom Viminacijumu kod Kostolca mauzolej iz trećeg veka koji, prema navodima stručnjaka, pripada osobi visokog ranga.\nArheološko otkriće u Viminacijumu: Pronađen logor rimskih legija\nU njivama oko termoelektrane Kostolac počelo je otkopavanje moćnih zidina oko kojih se od 1. veka naše ere razvijao civilni grad.\nU Viminacijumu otkrivene zlatne i srebrne magijske pločice\nArheolozi su na lokalitetu Viminacijum pronašli značajne, jedinstvene pločice od zlatnog i srebrnog lima, ispisane magijskim simbolima, koje potiču iz 4. veka nove ere.\nNekadašnji glavni grad rimske provincije Gornje Mezije još uvek krije svoje tajne…\nIz arheološkog parka Viminacijum stižu uzbudljive vesti – prvo je na dubini od 17 metara otkriveno sedam novih mamuta, a zatim i još jedna rimska nekropola…


Vučić Hrvatima: Bilo je više fašističkih režima, a samo dva nacistička u čitavoj Evropi! | Vestinet.rs\nPočetna TEMA DANA\tVučić Hrvatima: Bilo je više fašističkih režima, a samo dva nacistička u čitavoj Evropi!\nVučić Hrvatima: Bilo je više fašističkih režima, a samo dva nacistička u čitavoj Evropi!\nPredsednik Srbije Aleksandar Vučić izjavio je povodom zabrane srpskim kadetima da uđu u Hrvatsku na obilježavanje Dana jasenovačkih novomučenika da Hrvati ne žele da se prisećaju svoje prošlosti i onoga što se dešavalo u Drugom svjetskom ratu.\nVučić je rekao da Srbi moraju da brinu o svojim žrtvama kako im niko ne bi zabranio da im odaju počast, te podsetio da će na teritoriji Republike Srpske, u Donjoj Gradini, biti izgrađen memorijalni centar.\n„Očekujemo uskoro predlog jedne od najboljih svetskih i američkih kompanija kako da izgleda memorijalni centar u Donjoj Gradini.\nMi moramo da brinemo o tome da nam niko nikada ne bi zabranio da odajemo počast jasenovačkim velikomučenicima“, rekao je Vučić novinarima u Nikincima.\nOn je dodao da će biti snimljeni i prvi filmovi o Jasenovcu, što je bilo zabranjeno 75 godina kako se tadašnje vlasti nekome ne bi zamerile.\nVučić je rekao i da je bolje da ne komentariše izjave hrvatskog predsednika Kolinde Grabar Kitarović na obeležavanju 70 godina početka Drugog svetskog rata u Poljskoj, koja je rekla da su Hrvati dali najveći doprinos antifašističkoj borbi.\nOn je podsetio na bombardovanje Beograda u Drugom svetskom ratu, kao i na stradanja Srba u Šapcu, Kraljevu, Kragujevcu, dok su mnogi u drugim državama dočekivali okupatore cvećem.\n„Bilo je više fašističkih režima, a samo dva nacistička u čitavoj Evropi. Ponosan sam na borbu srpskog naroda i u centralnoj Srbiji i Vojvodini, na Kosmetu, zapadno od Drine i Dunava, jer se naš narod borio protiv okupatora“, rekao je Vučić.\n„NEĆE NI KAKO ONI HOĆE“ – Vašington odbio Putinovu ponudu da kupi hipersonične rakete!


Koalicija pod američkim vodstvom ubila 54 civila u Siriji i Iraku\nKoalicija pod američkim vodstvom ubila je 54 civila između 31. marta i 22. oktobra u zračnim udarima po ciljevima Islamske države u Siriji i u Iraku, povećavajući broj civilnih žrtava na 134 od početka kampanje u 2014., saopćio je Pentagon.\n– Civilne pogibije desile su se u šest zračnih udara u Siriji i u jednom u Iraku tokom tog perioda, navodi se u saopćenju Pentagona i dodaje da su neke od žrtava bile “neizbježne”. Još tri izvještaja primljena u oktobru su pod procjenama, saopćio je Pentagon.\nNajpogibeljniji zračni udar desio se 18. jula 2016. u blizini sirijskog grada Manbija u kome su ubijena 24 civila, dok je istovremeno poginulo stotinjak militanata Islamske države, navodi Pentagon.\nPentagon također tvrdi da su ubijeni civili bili ljudi “koji su bili pomiješani s borcima” u poznatoj regiji za izvođenje napada Islamske države u kojoj nijedan civil nije uočen u periodu od 24 sata prije udara.\nBrojke Pentagona proturječe procjenama londonske organizacije za ljudska prava Amnesty International da je tristotinjak civila ubijeno u 11 koalicijskih zračnih udara samo u Siriji, prenosi Xinhua.\nVanredna situacija zbog uragana Nicholas, diže se nivo mora, prijete opasne poplave


Četvrtina građana u regionu opravdava rad na crno i kupovinu bez dobijanja računa - Zenicki.net\n21 Februara, 2021 21 Februara, 2021\nČetvrtina građana u regionu opravdava rad na crno i kupovinu bez dobijanja računa- Centar za politike i upravljanje (CPU) predstavio je opsežnu studiju “Rasvjetljavanje ekonomije u sjeni: Istraživanje neformalne ekonomije u četiri države Jugoistočne Evrope”, koja se bavi ključnim aspektima sive ekonomije u četiri susjedne zemlje.\nOko 25 posto populacije regije opravdava rad na crno i kupovinu bez dobijanja računa. Ako osoba djeluje u okruženju u kojem je rašireno opravdavanje neformalnog djelovanja, veća je i vjerovatnoća da će se ta osoba upustiti u aktivnosti u domenu sive ekonomije. Veća vjerovatnoća uočavanja i više kazne obeshrabljuju upuštanje u neformalne aktivnosti, ipak više od 40 posto populacije regije nema povjerenja u rad inspekcija pri otkrivanju rada na crno i neformalne kupovine. Također, više od 40 posto populacije regije smatra da su sankcije blage za otkrivanje ovakvog djelovanja.\nPrevOdbojkašice “Željezare” upisale devetu prvenstvenu pobjedu\nNextPontoon https://mrbetreview.com/mr-bet-slots/ Financial Video game


Da li će Srbija prihvatiti ponudu Grčke? | PC Press\nDa li će Srbija prihvatiti ponudu Grčke?\nGrčka je ponudila Srbiji da učestvuje u izgradnji budućeg terminala za tečni prirodni gas koji će se graditi u grčkoj luci Aleksandropolis. Ponuđeno je da Srbija bude vlasnik 20% terminala u Aleksandropolisu, odnosno petine. Isti udeo imali bi i DEPA (grčka gasna kompanija) i BEH (bugarski gasni holding), a ostatak bi dobile privatne kompanije.\nPrihvatanje ponude iz Atine rešilo bi probleme Srbije za snabdevanje gasom. Srbija bi mogla da računa na povlačenje bespovratnih finansijskih sredstava iz evropskih grantova. Izgradnja gasnog terminala se podudara sa zajedničkim interesima i jedan je od prioriteta razvoja energetskog infrastrukturnog projekta EU koji je ranije usaglašen sa Grčkom i Bugarskom. Taj projekat bi omogućio novi pravac snabdevanja Evrope tečnim gasom koji bi se do luke Aleksandropolis dopremao brodovima.\nIz terminala koji bi imao kapacitet 170 hiljada kubnih metara i godišnji protok od 6,1 milijarde kubika, gas bi se transportovao dalje, gasovodom iz Grčke kroz Bugarsku do Srbije, Dimitrovgrada i Niša gde bi trebalo da se izgradi terminal. Evropska unija je već reagovala i za izgradnju gasovoda u Srbiji povećala finansijska sredstva iz svojih grantova sa 14 na 49,6 miliona evra. U evropskom projektu jasno piše da je plan da gas tako dopremljen u Aleksandropolis ide i za Rumuniju, Mađarsku, sve do Ukrajine, a jasno je da bi te količine gasa bile isporučivane preko Srbije, što bi imalo i popriličan finansijski efekat od transporta.\nTečni prirodni ili tečni zemni gas se u prirodi nalazi u gasovitom stanju. Da bi se preveo u tečni, zbog lakšeg transporta, mora da se očisti od pojedinih elemenata i da se rashladi na 163 stepena celzijusa, pri čemu je pritisak manji od 2,5 bara. Pretvaranjem u tečnost, zapremina ovog gasa se smanjuje 614 puta. Posle nafte, sadrži najviše energije i ima najveću toplotnu moć. Najveći proizvođači ovog gasa su SAD, Iran, Irak, Rusija, Izrael, Katar, Azerbejdžan, Alžir…\nTagovi: gas, Grčka, Srbija, terminal za prirodni gas\n← Tehnologija koja prepoznaje lice iza maske\nPametne telefone često menjamo, ali ne razmišljamo o životnoj sredini →


Tadiæ: Razgovori nisu ni poèeli - B92\nIzvor: B92, Beta, Tanjug utorak, 10.06.2008. | 14:50 -> 19:05\nRazgovori sa koalicijom SPS-PUPS-JS još nisu zapoèeli i nije dobro što se imenom premijera licitira jer je najbitnije da se oformi stabilna socijalno odgovorna vlada koja æe biti stvorena na evropskim i demokratskim principima, istièe lider Demokratske stranke i predsednik Srbije.\n"Centralna tema je kvalitet nove vlade i personalna rešenja moraju biti u funkciji strateških ciljeva - podizanje životnog standarda i snaženje srpske ekonomije, privlaèenje novih investicija, oèuvanje suvereniteta i integriteta zemlje, kao njena evropska integracija, kao i izgradnja socijalno pravednog društva“, zakljuèio je Tadiæ.\nDinkiæ: Vlada veæ formirana\nMlaðan Dinkiæ tvrdi da je proevropska vlada 100 posto formirana. I stranka SDA se danas priklonila koaliciji Za evropsku Srbiju.\nIako je odmah nakon parlamentarnih izbora Vojislav Koštunica ponudio ministarsku fotelju Sulejmanu Ugljaninu, njegova Stranka demokratske akcije Sandžaka odluèila je da æe u vladu iæi samo sa listom Za evropsku Srbiju. To je danas saopšteno pri potpisivanju sporazuma o saradnji izmeðu G17 plus i Stranke demokratske akcije.\nStranka Sulejmana Ugljanina, èija bi dva poslanika mogla da budu, pored Jedinstvene Srbije Dragana Markoviæa Palme, odluèujuæi faktor pri formiranju buduæe vlade, odluèila se za evropsku Srbiju.\nSDP: Produbljivanje podela\nU partiji koju vodi Rasim Ljajiæ ne gledaju blagonaklono na sporazum koji su potpisali Dinkiæ i Sulejman Ugljanin. Potpredsednik Sandžaèke demokratske partije Meho Omeroviæ kaže za B92 da SDP nije upoznat sa sadržinom potpisanog sporazuma, ali da se plaši da æe on još više produbiti podele i nesporazume meðu Bošnjacima i njihove dve najjaèe politièke partije.\n"Èudno je da do takvog sporazuma dolazi baš u ovom trenutku. Postavlja se pitanje da li je do njega došlo samo zbog dva poslanika stranke Sulejmana Ugljanina ili je ovde reè o neèem drugom. SDP neæe dopustiti da se ugroze naši interesi, i nije iskljuèeno da æe doæi do poteškoæa na terenu, posebno u Sandžaku, jer SDP je dugogodišnji koalicioni partner Demokratske stranke, sa veæim uticajem u Srbiji i duplo veæim brojem poslanika", kaže Omeroviæ.\nNaime, Sulejman Ugljanin razrešio je sve dileme kome æe se SDA prikloniti, potpisvanjem sporazuma o saradnji sa strankom G17 plus, što znaèi da æe od danas G17 i SDA nastupati zajedno na svim nivoima.\n"Naša je velika želja, cilj i sreæa da možemo da damo veliki doprinos formiranju proevropske vlade u najkraæem moguæem roku", kazao je Ugljanin.\nMlaðan Dinkiæ tvrdi, meðutim, da je vlada veæ formirana.\n"Ako ste me èuli pre 15 dana da je 99 odsto proevropska vlada formirana, sada mogu da vam kažem da je to 100 posto. Nije bilo realno da vladu formiraju oni koji su izgubili izbore, i sada je bolje da deluju iz opozicije", smatra Dinkiæ.\nNa pitanje novinara B92 kako æe postupiti njegova partija ako socijalisti zatraže premijersko mesto za Ivicu Daèiæa, pošto pojedini mediji pišu da je Dinkiæ najveæi protivnik toga, predsednik G17 plus je odgovorio: "Mediji nisu dobro obavešteni, o toj moguænosti se uopšte ne razmišlja."\nDinkiæ je saopštio da æe buduæeg premijera dati DS, kao najjaèa partija u parlamentu.\nÐeliæ: Vlada do kraja meseca\nPotpredsednik srpske vlade Božidar Ðeliæ izjavio je u Briselu da bi proevropska vlada u Beogradu trebalo da bude formirana do kraja meseca.\nÐeliæ je rekao i da bi Srbija do 2012. bila spremna za ulazak u èlanstvo Evropske unije. Uz dodatnu saradnju sa Haškim tribunalom, Srbija bi postigla tri cilja - status kandidata za ulazak u EU, prelaz na "belu šengensku listu" i kvalifikaciju za strukturne fondove.\n"Duboko sam uveren da æe u nedeljama koje slede jaka stabilna vlada biti formirana na republièkom, na nivou Beograda i ostalim gradovima, da æe to biti socijalno odgovorna vlada koja æe nam omoguæiti da idemo napred ka evropskim integracijama i da æemo pre leta ratifikovati Sporazum o stabilizaciji i pridruživanju", kazao je Ðeliæ.\nU Evropskoj uniji najavljuju spremnost da pomognu Srbiji.\n"Mi smo spremni da uradimo sve kako bismo pomogli Srbiji i ubrzali njenu kandidaturu za èlanstvo u Evropskoj uniji, kao i to da joj omoguæimo sve neophodne uslove", kazao je evropski komesar za proširenje Oli Ren.\nÈanak: Najverovatnije sa socijalistima\nPredsednik Lige socijaldemokrata Vojvodine Nenad Èanak izjavio je da æe lista Za evropsku Srbiju, u kojoj je i njegova stranka, najverovatnije formirati Vladu Srbije sa koalicijom SPS-PUPU-JS.\nMiæunoviæ: Proevropska vlada\nPredsednik politièkog saveta DS-a Dragoljub Miæunoviæ, u izjavi za B92, ponovio je da sumnja da æe koalicija oko SPS-a formirati vladu sa radikalima i narodnjacima.\nOn je istakao da oèekuje da koalicija Za evropsku Srbiju poène da pregovara sa SPS-om, što æe vrlo brzo dovesti do formiranja proevropske vlade.\nU postizbornim pregovorima može se dogovarati o svemu "osim o karakteru vlade, koja mora biti proevropska", rekao je on za novosadski Dnevnik.\nOn je rekao da se nova vlada i pravi "zato da bi bila proevropska, ne da bi pravila ustupke socijalistima".\nNavodeæi da se ne može zaboraviti prošlost, Èanak je dodao da u jednom trenutku neka pitanja treba ostaviti po strani zbog onoga što sad mora da se uradi.\n"U ovom trenutku nije važno kojih 126 poslanika æe diæi ruku za prikljuèenje Srbije EU, ali je važno da se naðe tih 126 poslanika, da ne bismo došli u poziciju da izgubimo još èetiri godine", kazao je on.


Fiskalni savet Srbije pozitivno je ocenio Predlog zakona o izmenama Zakona o finansiranju lokalne samouprave, po kome će opštine vratiti 4,8 milijardi dinara sa lokalnog nivoa vlasti na centralni i na taj način u najvećoj meri otkloniti fiskalnu neravnotežu nastalu nakon usvajanja Zakona o izmenama i dopunama Zakona o finansiranju lokalne samouprave ("sl. glasnik rs", br. 47/2011) 2011. godine. Međutim, Fiskalni savet nije zadovoljan što Predlog zakona ne rešava izraženu horizontalnu neravnotežu između pojedinih lokalnih samouprava, oličenu u neobjektivnom, nepredvidivom i netransparentnom sistemu republičkih transfera ka lokalnim budžetima.\nUkazuju na to da propisivanje različitog procenta poreza na zarade između opština – 74 odsto i gradova – 77 odsto može imati i negativne posledice da se pojedine opštine formalno kategorizuju kao gradovi. Tokom prethodnih godina, usled različite administrativne organizacije državne uprave i lokalne samouprave, došlo je do osetnog povećanja broja lokalnih samouprava koje su formalno klasifikovane kao gradovi. Tako su početkom ove godine Kikinda, Vršac i Pirot prekvalifikovani iz opština u gradove. Predlogom zakona se, međutim, stvara jasniji finansijski podsticaj da se veće opštine prekvalifikuju u status grada da bi povećale prihode od poreza na zarade tri procentna poena, a na štetu republičkog budžeta. Otuda je potrebno u narednom periodu obratiti pažnju na taj potencijalni problem ekonomski neopravdanih prekvalifikovanja opština u gradove.\nUkazuju članovi Fiskalnog saveta i na to da Predlog zakona ne pruža osnovu za unapređenje kvaliteta i kredibiliteta budžetskog procesa na lokalnom nivou. Integritet budžetskog procesa je ugrožen u sve većem broju lokalnih samouprava, što se najčešće ogleda u neralnom "naduvavanju" prihoda da bi njihov iznos bio jednak željenom nivou rashoda. Tako Fiskalni savet, pozivajući se na izveštaj Državne revizorske institucije za 2014. godinu, ukazuje na to da je u Kragujevcu budžet bio čak 35 odsto manji od budžetskog plana, u opštini Mali Iđoš 34 odsto, u Nišu i Bačkoj Topoli 29 odsto, u Majdanpeku 25 i u Smederevskoj Palanci 22 odsto.\nIzvor: Vebsajt Dnevnik, Lj. Malešević, 29.08.2016.


Košarkašice Palanačkog sistema poražene od Paraćina\nPalančanke izgubile meč od iskusnijeg rivala, ali pružile dostojan otpor\nNa startu seniorske druge lige Srbije, grupa Jug, košarkašice Palanačkog sistema su pretrpele poraz. U hali OŠ Vuk Karadžić, tim trenera Predraga Stanoševića, je izgubio utakmicu od ekipe Paraćina rezultatom 61:50 (16:11,16:12,14:17, 15:10).\nIzuzetno mlad sastav Palančanki, sa prosekom godina od 16,5, namerio se na iskusniji i kvalitetniji tim iz Paraćina, koji je igrao i u kvalifikacijama za Prvu ligu Srbije, ali su domaće košarkašice pružile dostojan otpor i pokazale da imaju perspektivu i talenat.\nU pobedničkoj ekipu Paraćina najefikasnija je bila Marija Milenković sa 24 poena i Aleksandra Milošević sa 14 koševa. U palanačkom sastavu najzapaženije bile Katarina Kostić sa 9 poena, Vanja Rašić i Aleksandra Milutinović sa po 8 poena, dok su Nina Kovačević i jelena Todorović ubacile po 6 poena\nU ligi mladjih kategorija RKS Centralne Srbije pionirke Palanačkog sistema su ubedljivo porazile ekipu Jagodine rezultatom 67:40. Najefikasnije su bile Katarina Avramović sa 16 poena, Bojana Senić sa 14 i Teodora Kostić sa 13 poena.


Amerikanci se požalili na let ruskih pilota iznad Crnog mora: Su-27 nam prešli putanju - Sputnjik Srbija\n08:00 30.08.2020 (osveženo 12:17 30.08.2020) Preuzmite kraći link\n„Piloti dva ruska Su-27 su presreli bombarder B-52 američkog Ratnog vazduhoplovstva koji je izvodio rutinske operacije iznad međunarodnih voda Crnog mora. Ruski piloti su leteli nebezbedno i neprofesionalno, nekoliko puta su prešli putanju američkom bombarderu na rastojanju od oko 100 stopa (30 metara) od nosa B-52, uz korišćenje forsaža zbog čega je bila stvorena turbulencija i B-52 je imao ograničene mogućnosti za manevrisanje“, tvrde u američkoj vojsci.\n„Ovakve akcije povećavaju verovatnost sudara u vazduhu. One su nepraktične i nisu u skladu sa dobrim veštinama letenja i međunarodnim normama letenja“, smatra komandant Ratnog vazduhoplovstva SAD u Evropi i Africi general Džefri Harigian.\nRanije je Nacionalni centra za odbranu Rusije saopštio da su dva ruska lovca Su-27 presrela američki strateški bombarder B-52H nad Crnim morem. Oni su naglasili da su ruski piloti leteli u strogom skladu sa međunarodnim normama.


Izbori su rešenje i za zdravlje građana ali i za zdravlje demokratije – Albin Kurti – Radio Gora\nepa08323129 (FILE) - Prime minister of the Republic of Kosovo Albin Kurti gestures during an extraordinary press conference in Pristina, Kosovo, 26 February 2020. The Prime minister of the Republic of Kosovo Albin Kurti has been ousted through a no-confidence vote over his government's coronavirus response. EPA-EFE/VALDRIN XHEMAJ\nLider VV, Aljbin Kurti poručio je danas da su izbori na Kosovu jedino rješenje za zdravlje građana, ali i za zdravlje demokratije.\nKurti je na 40. sjednici Glavnog odbora Samoopredjeljenja, održanoj elektronskim putem, poručio da narod vjeruje i voli ovu stranku, dok su oni koji su sada na vlasti taj isti narod prestrašili, a i sami se boje od izbora.\nOn je naglasio da je 6. oktobar 2019. godine nesumnjivo istorijski dan kada su građani svojim glasanjem, kako je rekao, promjenili politiku na Kosovu, ali i odlučili o sudbini političara.\n“U duhu izbornih rezultata, poštujući glasanje građana, formirali smo malu, ali mudru i efikasnu vladu koja štedi javni novac, bori se protiv korupcije i neracionalnog korišćenja budžeta. Dokazali smo da su u politici obećanja građanima, obavezan ugovor za političare i da se politika može raditi pošteno i sa principima. Na ovakav način održali smo svoje obećanje o čistoj vladi, sa nekorumpiranim i ljudima integriteta , sa profesionalcima, sa ženama i muškarcima čiji je cilj i motiv služiti građanima, a ne obogaćivati se“, rekao je Kurti.\nBivši kosovski premijer je rekao da je njegova vlada za kratko vrijeme dokazala da se može raditi za sve, brinuti se za najsiromašnije i pomagati radnicima, ali i boriti se protiv korupcije i kriminala, nepotizma i zloupotrebe.\n“Moguće je imati vladu koju građani vole, koju dijaspora želi i koju svijet poštuje. Vlada koja garantuje jednaka prava i jednake mogućnosti za sve.” rekao je Kurti.\nNa početku svog obraćanja, izjavio je saučešće svim porodicama koje su izgubile svoje najmilije zbog virusa Covid–19 i pozvao građane da se prirdžavaju propisanih mjera kako bi sačuvali sebe i druge.


HP-ov revolucionarni pametni flaster HP-ov revolucionarni pametni flaster – Personal magazin\nHP-ov revolucionarni pametni flaster\nHP je izumeo „pametni“ flaster koji bi mogao da postane alternativa igli za potkožno davanje. Ovaj flaster ubrizgava precizne doze leka pod samu površinu kože – skoro bez ikakvog bola.…\nHP je izumeo „pametni“ flaster koji bi mogao da postane alternativa igli za potkožno davanje.\nOvaj flaster ubrizgava precizne doze leka pod samu površinu kože – skoro bez ikakvog bola. Zasnovan na HP-ovoj Inkjet tehnologiji, ovaj flaster umesto mastila kroz ugrađene ultra-tanke igle istiskuje lekove. Pošto sadrži računarski čip, ovaj HP-ov flaster je „pametan“ – njime se može unositi jedan ili više lekova u promenljivim dozama i intervalima, u zavisnosti od pacijentovih potreba.\n„Ovim se u potpunosti menja obrazac davanja lekova“, kaže Dženis Nikel, istraživač u HP laboratorijama.\nDženis Nikel i njene kolege izumeli su pametni flaster koristeći tehnologiju sličnu onoj koju HP upotrebljava u patentiranom procesu proizvodnje svojih inkdžet kaseta s tonerom. Njime se lek unosi potkožno iz malenih rezervoara unutar flastera.\nHP je licencu za proizvodnju ove tehnologije dao kompaniji za proizvodnju medicinske opreme Crospon iz Golveja u Irskoj, koja će flaster i prodavati. Pametni flaster moći će da se upotrebljava sa najrazličitijim lekovima i biofarmaceutskim proizvodima. U zavisnosti od načina na koji se koriste, ovi flasteri mogu trajati i više dana.\nUbrizgavanje lekova injekcijama pacijentima je često bolno. Njihova bezbednost i delotvornost zavise od osobe koja rukuje iglom za potkožno davanje. Gutanje pilule ne mora biti najbolja alternativa: samo želudačna kiselina može do 95% umanjiti efikasnost oralno uzetih lekova.\nKod flastera koji su sada dostupni na tržištu lek se upija kroz kožu. To uspeva u nekim tretmanima, recimo kod nikotinskih flastera za pušače koji žele da ostave duvan. Ali koža deluje kao prirodna prepreka, tako da za mnoge lekove ne predstavlja pogodan mehanizam unošenja.\nNovina u industriji\nIstraživač iz HP-ovih laboratorija drži prototip flastera, prikazujući veličinu i relativne dimenzije prototipa.\nHP-ov flaster koristi mikroigle koje jedva da prodiru u kožu. Svaka od njih može se programirati da individualno daje lek. Poput inkdžet kasete sa tonerom koja štampa u različitim bojama, pametnim flasterom može da se daje više lekova.\n„U suštini, to je računarski kontrolisana grupa bezbolnih potkožnih mikroigala“, objašnjava Dženis Nikel. „Ovaj sistem jeste istinski jedinstven po tome što koristimo više nezavisnih rezervoara. Svaki rezervoar ima sopstveni grejač i pumpni sistem.“\nKompanija Crospon, čiji fokus delovanja predstavljaju praćenje i tretman dijabetesa i gastroezofagealne refluksne bolesti, komercijalno će proizvoditi flaster i prodavati ga farmaceutskim kompanijama širom Evrope i sveta. Jednog dana će se, na primer, možda koristiti za bezbolno unošenje insulina. Ovi novi flasteri trebalo bi da dospeju na tržište za dve do četiri godine, zavisno od procesa testiranja i odobravanja.\n„Verujemo da mogućnost davanja više lekova istim flasterom, putem mikroigala, predstavlja novinu u industriji“, kaže Džon O’Di, direktor kompanije Crospon, proizvođača medicinske opreme iz Golveja u Irskoj. „Ovaj flaster, prvi u industriji, omogućava kompaniji Crospon da doktorima i pacijentima ponudi superiornu platformu za unošenje lekova.“\nKrupni kadar prototipa flastera prikazuje složene komponente od kojih se sastoji ovaj novi sistem za davanje lekova.\nUgovor između HP-a i Crospon-a predstavlja dobar primer transfera tehnologije kojim HP, preko kompanije IP Licensing Group, rezultate istraživanja i tehnologiju razvijenu u svojim laboratorijama širi na nova tržišta. Taj ugovor sklopljen je delimično i zahvaljujući odnosima koje HP ima sa irskom vladinom agencijom Enterprise Ireland. Uz pomoć agencije Enterprise Ireland kompanije mogu da licenciraju intelektualnu svojinu HP-a i da stupe u poslovno i tehnološko okrilje HP-a.\n„Mi podstičemo kompanije kao što je Crospon da primenjuju HP-ovu intelektualnu svojinu na inovativne načine, kako bi što više ljudi osetilo korist od ovih važnih tehnologija“, kaže Džo Bejers, podpredsednik Licenciranja intelektualne svojine u HP-u. „Licenciranjem osnovne intelektualne svojine u oblasti termalne inkdžet tehnologije za korišćenje u proizvodu koji služi za davanje lekova, HP je udahnuo nov život ovoj zreloj tehnologiji, koristeći se procvatom tržišta zdravstvene zaštite i bioloških nauka.“\nPametne sprave poput ovog flastera samo su deo budućnosti koja se osmišljava u laboratorijama HP-a. HP trenutno drži oko 30.000 patenata. Omogućavajući malim kompanijama kao što je Crospon pristup svojim ogromnim kapacitetima za istraživanje i razvoj, HP im pomaže da uspešno posluju i obezbede više poslovnih mogućnosti. A izgleda da je to osećanje uzajamno.\n„Taj proces teče veoma glatko“, kaže Džon O’Di. „Razume se, iskreno preporučujemo drugim kompanijama naše veličine koje bi želele da sklope ugovor s nekim od giganata u ovoj industriji, kao što je HP, da sarađuju upravo s njima.“\nHP-ov revolucionarni pametni flaster was last modified: November 2nd, 2007 by Redakcija\nOtvara se treći po redu JobFair


Ko hoće da sakuplja gljive na Staroj planini moraće da plati - AgroSmart\nKo hoće da sakuplja gljive na Staroj planini moraće da plati\nKo želi da u komercijalne svrhe napravi fotografiju u Parku prirode Stara planina, ubuduće će za to morati da plati 2.000 po danu, a novim cenovnikom koje je donelo JP Srbijašume, ko želi da prespava u šatoru na ovoj planini moraće da plati 30 dinara dnevno po metru kvadratnom šatora.\nPolovinom prošlog meseca doneta je Odluka o naknadama za korišćenje zaštićenog područja Parka prirode Stara planina kojom su utvrđene nove cene za korišćenje zaštićenog područja, a novi cenovnik donosi nekoliko zanimljivih podataka.\nGodišnja naknada za kamp prikolice je 3.800 dinara, a vlasnici vikendica i vila za odmor plaćaće 100 dinara po kvadratnom metru. Svaki kvadrat restorana, objekta brze hrane, bara ili kafane, koštaće vlasnike 800 dinara – navodi se u odluci.\nNovim cenovnikom predviđeno je da vlasnik hotela plaća godišnju naknadu 1.200 dinara po krevetu, a vlasnik kuće za seoski turizam 430 dinara.\nInteresantno je da će sakupljači gljiva, lekovitog bilja i drugih šumskih plodova plaćati godišnju taksu od 1.800 dinara, ako žele da gljivare 7 dana platiće 450 dinara, a jedan dan u šumi u sakupljanju pečuraka i bilja koštaće ih 120 dinara.\nSa druge strane, godišnja naknada koju će lovci plaćati iznosi samo 1.000 dinara, dok na dnevnom nivou ona iznosi 225 dinara.\nSnimanje igranih filmova staje 12.250 dinara po danu, za dokumentarne je 5.000, a za snimanje reklama tokom jednog dana moraće da se plati 20.000 dinara – stoji u odluci.\nKomentar odluke o novim cenama nismo mogli da dobijemo od upravnika Parka prirode Stara planina Darka Đorđevića čiji je mobilni telefon nedostupan, a kako kažu u Šumskom gazdinstvu „Pirot“, on je na terenu upravo na Staroj planini gde ne postoji kompletna pokrivenost mobilnom mrežom.\nNovac koji će se na ovaj način prikupiti koristiće se za zaštitu, razvoj i unapređenje Parka prirode Stara planina, a celokupan cenovnik dostupan je na uvid .\ngljive plati staroj planini


RTS\t25.04.2017 10:26\nGolden stejt je na gostovanju deklasirao Portland sa 128:103 i sa 4:0 plasirao se u polufinale Zapadne konferencije NBA lige. U preostalim utakmicama domaćini su iskoristili prednost domaćeg terena i ubedljivo savladali rivale. Atlanta je nadigrala Vašington sa 111:101 za izjednačenje u seriji na 2:2, a Toronto bio bolji od Milvokija sa 118:93 za 3:2.\n"Ratnici " su nemilosrdno ušli u drugo gostovanje u Oregonu i već na startu poveli sa čak 45:22, potom su prednost održavali do kraja utakmice i bilo je samo pitanje sa kojom razlikom će dobiti četvrti meč koji ih vodi u naredni krug plej-ofa.\nTim je opet predvodio Stef Kari koji je meč završio sa 37 poena 8 asistencija i 7 skokova, a pratio ga je Drejmond Grin sa 21 poenom, šest uhvaćenih lopti, četiri dodavanja i tri blokade, dok su se istakli još i Klej Tompson sa 18, odnosno rezervista Dejvid Vest sa 12 poena.\nU timu Portlanda Demijan Lilard sa 34 poena i šest asistencija nije mogao da zaustavi nalet gostiju juer je imao dobru podršku samo od Al-Faruk Amina sa 25 poena i sedam uhvaćenih lopti, dok su ostali znatno podbacili a Si-Džej Mekalum je imao samo šest poena i pet skokova.\nEkipa Stiva Kera će u borbi za finale igrati sa pobednikom okršaja između Los Anđeles Klipersa i Jute, gde je trenutno 2-2 u pobedama.\nToronto je ubedljivo savladao Milvoki sa 118:93 i poveo sa 3:2 načinivši preokret posle lošijeg starta u plej-ofu.\nPo efikasnosti predvodio ih je Norman Pauel sa 25 poena i po četiri skoka i asistencije, a najbolje ga je pratio Serž Ibaka sa 19 poena i šest skokova.\nOdlično ih je pratio i ostatak tima, Demar Derozan je imao 18 poena i šest asistencija, Kajl Lauri je pored 16 poena dodao deset porigravanja i po tri ukradene i skoka, dok je Demar Kerol imao 12 poena i šest uhvaćenih lopti.\nKod gostiju su se istakli samo Janis Adetokumbo sa 30 poena, 9 skokova, i po tri asistencije, ukradene i blokade i ruki Malkom Brogdon sa 19 poena. Dvocifren je bio samo još Greg Monro sa 11 poena.\nNajzanimljiviji susret odigran je u Džordžiji između Atlante i Vašingtona, uz nekoliko rezultatskih preokreta.\nGosti su bolje krenuli i poveli, domaći su preokrenuli rezultat, onda je uslediolo izjednačenje, da bi Atlanta na kraju koncentrisanijom timskom igrom uspela da dobije meč sa 111:101 i stigne do izjednačenja u pobedama.\nU timu Atlante je čak sedam igrača imalo dvocifren učinak. Najbolji je bio Dvajt Hauard sa 16 poena (6/14 za dva) i 15 uhvaćenih lopti, dok je Pol Milsep bio blizu tripl-dabla sa 19 poena, devet skokova i sedam asistencija.\nU timu iz prestonice SAD prednjačio je Bredli Bil sa 32 poena i pet skokova, odličan je bio i Džon Vol sa 22 poena, deset asistencija i pet skokova, Oto Porter Džunior zabeležio je 13 poena, dok je Marćin Gortat imao čak 18 uhvaćenih lopti, pored svega dva poena, ali sve to nije bilo dovoljno da se zadrži prednost u pobedama.


U Trebinju obilježen Svjetski dan slobode medija | Trebinje Live\nU Trebinju obilježen Svjetski dan slobode medija\n"Građani i novinari zajedno u borbi za istinu" - naziv je kampanje koja je danas provedena na području Trebinja, povodom Svjetskog dana slobode medija.\nTrebinjci su imali priliku da se upoznaju sa njihovim pravom da se žale na netačno i neprofesionalno izvještavanje medija, ali i da popune ankete o stanju medijskih sloboda u BiH.\nŠpiro Vučinić, koordinator ove akcije, kaže da su mediji danas pod velikim uticajem političke javnosti, ističući da je na njihovom info-štandu svim zainteresovanim predstavljena mogućnost podnošenja žalbe Vijeću za štampu BiH.\n"Najviše su danas bili zainteresovani penzioneri. U BiH se piše onako kako to kažu političari", smatra Vučinić, inače učenik prvog razreda Gimnazije "Jovan Dučić", dodajući da su u akciji učestvovali i učenici Centra srednjih škola.\nOn ističe da su pojedini mediji i u Trebinju pod uticajem različitih političkih subjekata.\nOrganizatori kampanje bili su Asocijacija srednjoškolaca u BiH, Omladinska novinska asocijacijaa i Vijeće za štampu BiH.


InTER - Održan drugi seminar u okviru 2013 TRAIN programa\nOdržan drugi seminar u okviru 2013 TRAIN programa\nDatum objave: 29.06.2013.\nDrugi seminar u okviru 2013 TRAIN programa održan je u Berlinu od 26-28. juna. Seminar je obuhvatio niz aktivnosti u cilju usavršavanja komunikacionih veština, i niz sastanaka sa nemačkim zvaničnicima.\nInTER-ov istraživač, Jelena Šapić, predstavila je dosadašnje rezultate istraživanja o rezultatima implementacije sporazuma Beograda i Prištine na biletaralnu trgovinu i slobodu kretanja građana. Projekat je podržan od strane Nemačkog saveta za spoljne odnose (DGAP), a realizuje se u saradnji sa partnerskom organizacijom iz Prištine, Grupa za pravne i političke studije (GLPS).\nPrezentacija istraživanja je bila i jedna od tema sastanka sa g-đom Irene Eidemüller, zaduženom za Zapadni Balkan pri nemačkom Kancelaratu. G-đa Eidemüller je pokazala veliko interesovanje za temu projekta i analizu rezultata rane implementacije postignutih sporazuma.\nPored posete i sastanka u uredu kancelarke, učesnici su razgovarali sa članom Bundestaga, gospodinom Dietmar Nietan-om. Optimističnog stava prema budućem proširenju i sa snažnim pozivom za međusobnu saradnju, gospodin Nietan je odgovarao na pitanja i ponudio svoju pomoć u postavljanju određenih problema na agendu kako nacionalnog, tako i Evropskog parlamenta.\nNaposletku, ovogodišnji učesnici TRAIN programa imali su priliku da učestvuju u prvom radnom danu prve ALUMNI konferencije (ALUMNI konferencija). Predstavljajući svoja iskustva dobijena u ranijim TRAIN projektima, alumnisti su ponudili mehanizme za efikasnije zagovaranje preporuka i korišćenje evropske podrške u cilju ostvarivanja ideja.\nU okviru prve ALUMNI konferencije organizovana je panel diskusija o pristupanju Hrvatske Evropskoj uniji i efektima ovog proširivanja na ostatak regiona Zapadnog Balkana. Kao uvodničari u temu govorili su: Christoph Retzlaff (Federalna kancelarija za spoljne poslove, odeljenje za proširenje EU, evropsku susedsku poltiku i spoljne odnose EU), Senada Šelo-Šabić (IRMO - Zagreb), Vesna Malenica (Populari - Sarajevo) i Vuk Maraš (MANS - Podgorica), dok su među učesnicima diskusije bili i diplomatski predstavnici iz EU i regiona, predstavnici nemačkih fondacija, vladinih odeljenja, parlamentarnih grupa i stručnjaka.\nČlanak o konferenciji na DGAP vebsajtu\nNaredni TRAIN seminar zakazan je za novembar 2013. godine u Briselu. Tom prilikom rezultati istraživanja biće predstavljeni ključnim odlučiocima i ekspertima Evropske unioje za region Zapadnog Balkana.


RTCG - Radio Televizija Crne Gore - Nacionalni javni servis :: Svijet :: Tviter blokira poruke koje vezuju pandemiju za 5G\n24. 04. 2020. 10:29 >> 10:33 0\nDruštvena mreža Tviter će skloniti poruke koje podstiču na štetne aktivnosti, posebno pozive za uništavanje antena 5G poslije teorija zavjere koje govore da je ta nova tehnologija povezana sa širenjem novog korona virusa.\n"Proširili smo uputsva na neprovjerene navode koji podstiču ljude na štetne aktivnosti koje mogu da dovedu do uništavanja ili oštećenja infrastrukture 5G, ili izazovu opštu paniku, socijalne pokrete ili nerede velikih razmjera", napisao je juče tim zadužen za bezbjednost te društvene mreže.\nKao primjer Tviter navodi sljedeću poruku "5G izaziva korona virus... idite i uništite prenosne antene u vašoj okolini".\nPoslije širenja ovakvih poruka preko društvenih mreža ili poruka kao što su Vocap (WhatsApp) više antena je napadnuto u nekoliko evropskih zemalja. Britanska vlada je čak sredinom aprila osudila "glupu teoriju zavjere".\nMeđu porukama koje će se brisati sa Tvitera su i poruke koje izazivaju paniku kao na primjer "Nacionalna garda je upravo objavila da neće biti isporuka hrane dva mjeseca, trčite što prije u radnje i kupite sve".\nTviter 5G 5G tehnologija


David Luiz bi mogao da napusti Arsenal ovog leta - SPORTSKI ŽURNAL\nZdjelar: Tek dolazi ono pravo\nHALO, ZINHAJM - Mijat Gaćinović: Pobeda naša, radost zajednička\nMančester siti i Porto prošli u eliminacionu fazu Lige šampiona\nLiverpul u osmini finala LŠ posle pobede nad Ajaksom\nAvramović: Znamo da smo vas iznervirali\nAsvel razbio PAO, Milano ubedljiv protiv Albe\nDONČIĆ: Jokara dođi u Dalas!\nJakovljević ozdravio, Zemunci još rade po grupama\nHamilton razočaran jer propušta trku zbog korona virusa\nSonja i Miloš Vasić osnovali Fond za talente: Niste sami\nGrožan posle stravičnog udesa: Nije bilo moje vreme za umiranje!\nFudbaler Arsenala David Luiz mogao bi ovog leta da napusti klub pošto mu ističe ugovor, a nisu planirani razgovori o nastavku saradnje\nDavid Luiz je poslednjeg dana letnjeg prelaznog roka prošle godine iz Čelsija prešao u Arsenal, gde je zamenio kapitena Lorana Kosjelnija, koji je otišao u Bordo dan ranije.\nMediji su tada preneli da je Luiz potpisao dvogodišnji ugovor, ali je Skaj naveo da se ipak radilo o jednogodišnjem.\nArsenal je prošlog leta potrošio mnogo novca na dovođenje igrača i očekuje se da će tokom predstojećeg prelaznog roka ograničiti trošenje.\nTakođe, na finansije utiču i kriza izazvana pandemijom korona virusa i to što Arsenal nije igrao u Ligi šampiona.\nTrener Mikel Arteta u više navrata je pohvalio Luiza i rekao da želi da Brazilac ostane, kao i tehnički direktor kluba Edu.\nTakođe i Luiz je rekao da želi da ostane u Arsenalu. Otkako je Arteta preuzeo ekipu Luiz je odigrao 14 od 15 utakmica. Luiz je početkom meseca za brazilske medije rekao da želi da završi karijeru u Benfici.\n– Volim Benfiku. San mi je da izađem na teren stadiona Luž u klupskim bojama – rekao je Luiz, koji je igrao za Benfiku od 2007. do 2011. godine.\nKlubovima u Premijer ligi dozvoljeno je da na kratak rok produže ugovore sa igračima čiji ugovori ističu 30. juna, pošto je postojala zabrinutost šta će se dogoditi kada igračima isteknu ugovori u junu, a sezona bude produžena do avgusta zbog pandemije.\nKlubovi i fudbaleri mogu do 23. juna da postignu dogovore o nastavku saradnje.\nOdložena utakmica Aston Vile i NJukasla\nPretnje španskoj fudbalerki zbog protesta protiv Maradone\nTarkovič novi selektor Slovačke\nŠahtjor bolji od Reala, Inter preživeo, odluka u poslednjem kolu\nKemba Voker propušta početak sezone\nTrojica igrača Rijeke i dalje zaražena korona virusom


Lavrov: Niko i ne razmišlja o razmeštanju vojne misije u Ukrajini - Sputnjik Srbija\n00:43 04 Decembar 2020\n18:27 29.11.2016 (osveženo 19:17 29.11.2016) Preuzmite kraći link\nŠef ruske diplomatije Sergej Lavrov izjavio je da u ovom trenutku „niko čak i ne pomišlja“ o razmeštanju oružane misije u Ukrajini.\n„To pitanje nije aktuelno, jer nema potrebe za tim, danas niko o tome ne govori. Nikakve vojne misije ni OEBS-a, niti bilo koje druge strukture, o čemu periodično govore u Kijevu — niko na to čak i ne pomišlja“, rekao je ruski ministar nakon razgovora šefova diplomatije „Normandijske četvorke“ u Minsku.\nNakon samita „Normandijske četvorke“ u Berlinu 19. oktobra ukrajinski predsednik Petro Porošenko je izjavio da je postignut dogovor da u Donbas dođe vojna misija OEBS-a, koja bi bila zadužena za bezbednost.\nRuska strana je navela da su se učesnici pregovora složili sa mogućnošću realizacije tog predloga, ali da je na njemu potrebno raditi, pre svega u okviru OEBS-a.\nZamenik šefa ruske diplomatije Grigorij Karasin izjavio je da će za uvođenje takve misije biti potrebna saglasnost samoproglašenih republika Donjecka i Luganska.\nŠefovi diplomatije država „normandijske četvorke“ ocenili su, takođe, da se i dalje ne poštuje odredba o povlačenju teškog naoružanja u Donbasu.\nMinistri inostranih poslova Rusije, Nemačke, Francuske i Ukrajine dogovorili su se danas da nastave rad na nivou ministarstava i u okviru kontakt-grupe za Donbas, rekao je Lavrov.\n„Dogovorili smo se da bude nastavljen rad kako u ’normandijskom formatu‘, na nivou pravnih i vojnih eksperata i diplomata, tako i, naravno, u kontakt-grupi i njenim podgrupama, zbog toga što bez tog formata nikakva konačna rešenja neće moći da budu usvojena. Samo tamo gde su predstavljene sve strane sukoba, imam u vidu vlast u Kijevu i predstavnike Donjecka i Luganska, mogu se zaključiti konačni sporazumi“, rekao je Lavrov.\nPrema njegovim rečima, na ministarskom sastanku u „normandijskom formatu“ nije postignut nikakav napredak.\n„Ipak, istovremeno smatram da je pozitivna već ta okolnost da dogovori lidera od 19. septembra nisu dovedeni u sumnju kako je to bilo ranije, uključujući i sam Minski sporazum i one odluke koje su usvojene prošlog oktobra u Parizu“, rekao je Lavrov novinarima.\nvojna misija, sastanak, pregovori, minski sporazum, Normandijska četvorka, OEBS, Sergej Lavrov, Nemačka, Ukrajina, Francuska


Francuska u šoku: Ovakvu brutalnost još nismo videli (foto)\nA. J. 29. marta 2019. 02:17\nNa francuskoj atlanskoj obali pronađeno je od januara rekordnih 1.100 mrtvih delfina koji su verovatno žrtve industrijskog ribolova, što je pokrenulo javnost u Francuskoj da reaguje.\nOno što je šokiralo francuske istraživače, osim rekordnog broja mrtvih delfina, jeste sama brutalnost i način na koji su ubijani ovi veoma inteligentni sisari. Naime, tela delfina su bila užasno osakaćena, peraja odsečena… prenela je AP.\nMasovna smrt delfina, za koju je u velikoj meri kriv agresivni industrijski ribolov, uzbunila je grupe za zaštitu životinja i navela francuskog ministra za ekologiju da pokrene nacionalni plan da ih zaštiti.\n„Nikada nije bio ovako veliki broj mrtvih delfina“, rekao je Villi Daubin, član Nacionalnog centra za naučna istraživanja Univerziteta „La Rošel“, dodajući da je već drugi mesec nadmašen prošlogodišnji rekord, koji je bio veći od onog 2017. godine, a tada je bilo najviše mrtvih delfina u poslednjih 40 godina.\nIako je Daubin rekao da se 90 odsto smrtnih slučajeva delfina dešava zbog slučajnog hvatanja u industrijske mreže, razlog za ovoliki broj ove godine je misterija.\nOtkrivene mračne tajne Katoličke crkve – zlostavljano 216.000 dece\nPomor ribe u Kolubari, sumnja se na otrov sa farme (foto)\n„Koja je to ribarska mašinerija ili oprema odgovorna za ovolike smrti?“, zapitao je Daubin.\nAutopsije koje su ove godine sproveli na mrtvim delfinima u Nacionalnom centru za naučna istraživanja Univerziteta „La Rošel“ pokazuju ekstremne nivoe sakaćenja.\nAktivisti za zaštitu životinja navode da je uobičajena praksa da ribari odvoje delove tela mrtvih delfina nakon što se oni uhvate u mreže, kako bi spasili same ribarske mreže.\nFrancuski ministar za zaštitu životne sredine Fransoa de Ruži posetio je prošlog petka „La Rošel“, kako bi predložio određene mere kojima bi se umanjio broj smrti delfina, koji su rezultat ljudskog delovanja.\nOn je izašao sa nekim planovima koji uključuju podršku istraživanjima postojećih zvučnih uređaja za odbijanje delfina, koji su prisutni na nekim od ribarskih plovila u Biskajskom zalivu, industrijskom ribolovnom čvorištu u Atlantskom okeanu.\nKada se aktiviraju, ovi uređaji šalju neprijatne zvučne signale koje delfini čuju i koji ih odbijaju od ribarskih brodova.\nGrupa za zaštitu životinja „Si Šepard“ je saopštila da se delfini ne udaljavaju dovoljno daleko od brodova i već je okarakterisala takve mere kao „beskorisne“.\nOni tvrde da mnogi ribari koje kontrolišu u regionu ne aktiviraju odbijajuće naprave zbog straha da će one uplašiti i dragocenu ribu koju love i da će ih uključiti samo ako ih provere „posmatrači na brodu“.\nTakođe je rečeno da povećanje broja uređaja nije dugoročno rešenje za podvodne sisare, jer bi taj potez učinio okean nepodnošljivim za život zbog „zvučnog zagađenja“ i da su potrebna sistemska rešenja Vlade.\nOva organizacija sugeriše da je agresivni ribolov oslića, za koji je dobijeno zeleno svetlo pre tri godine nakon duge zabrane, bio glavni faktor za ubijanje delfina. Povećani broj smrtnih slučajeva delfina takođe je počeo pre tri godine.\n„Si Šepard“ objašnjava ekološku krizu kao posledicu nezapamćene potražnje za jeftinim ribama.\n„Upravo sada morske brancine, koje su uhvaćene od strane ribara koji ubijaju delfine, možete naći na francuskom tržištu za osam evra po kilogramu“, poručuju iz organizacije.\nGlobalna potrošnja morskih plodova više je nego udvostručena u proteklih 50 godina, prema podacima Evropske komisije, a to je stopa koju su grupe za zaštitu prava životinja proglasile neodrživim, prenosi agencija.\nReč od 7 slova azbučnim redom


Problem Zakona o slobodi vjeroispovijesti nije isključivo crnogorski, već ga treba posmatrati u širem kontekstu, izjavio je predsjednik Crne Gore, Milo Đukanović.\n– Još uvijek se u regionu vodi oštar politički duel između politika koje zastupaju evropsku budućnost svakog od naših društava na Zapadnom Balkanu i politike koja želi da konzervira postojeće stanje i zadrži Balkan na vanevropskom kolosijeku – rekao je Đukanović novinarima u Briselu.\nOn je ocijenio da naspram onoga što njegova vlada zastupa, daljeg razvoja građanske države i multietničkog društva koje će biti sastavni dio evropske i evroatlanske zajednice, postoji “prijedlog da se Crna Gora vrati u status nacionalne, preciznije srpske države, da se vrati u status države kojom će upravljati Srpska pravoslavna crkva, da se vrati u model srednjovijekovne države”.\n– Izabrati između te dvije opcije nije teško bilo kom razboritom, a kamoli odgovornoj državnoj politici – naveo je predsjednik Crne Gore poslije sastanka lidera EU i zapadnobalkanske šestorke, a prenijela je Radio televizija Crne Gore.\nRekao je da se ne smije potcijeniti to što u dubini svakog društva regiona kao posljedica zaostajanja još postoje “naslage te svijesti” i dodao da se sa njima treba nositi “na jedan odgovoran i pažljiv način”.\n– Moramo obezbijediti jedan mukotrpan, dugoročni proces emancipacije naših društava koji će svima obezbijediti da vremenom zaista postanemo korisnici benefita koje donosi Evropa – naveo je Đukanović, javlja Beta.\nOn je kazao i da je Crna Gora u stanju da probleme sa drugim zemljama rješava u najboljem duhu evropske prakse i tekovina EU.\n– Jasno je potpuno da što se više približavamo Evropskoj uniji, posljednji ostaci onog nasljeđa koje je u suštini duboko antievropsko, onog zbog čega je Zapadni Balkan proveo decenije i vijekove na antievropskom kolosijeku, sada to isplivava i to treba rješavati u duhu dobre evropske demokratske prakse – kazao je Đukanović.\nĐukanović je sinoć u Briselu učestvovao na neformalnoj večeri koju je za lidere sa Zapadnog Balkana organizovao predsjednik Evropskog savjeta Šarl Mišel. Na sastanku su bili i predsjednica Evropske komisije Ursula fon der Lajen, šef evropske diplomatije Žozep Borel i premijer Hrvatske Andrej Plenković u ime zemlje koja predsjedava EU.\nmilo djukanoviczakon o vjeroispovijesti


ZAPUCALI NA SRPSKE VOJNIKA Bespravno sekli šumu kod Kuršumlije, a kada su videli srpske policajce OTVORILI SU VATRU\nPatrola Vojske Srbije napadnuta je iz vatrenog oružja kod Kuršumlije kada je, uz administrativnu liniju sa Kosovom i Metohijom, zatekla grupu ljudi u bespravnoj seči šume.\nObavljajući svoje redovne zadatke u Kopnenoj zoni bezbednosti patrola Vojske Srbije je, 8. oktobra, u širem rejonu Lukovske Banje, uočila nekoliko lica koja su bespravno sekla šumu i sa tri traktora izvlačili drva preko administrativne linije na teritoriju AP KiM, navodi se u saopštenju Ministarstva odbrane.\n"Postupajući po propisanim procedurama patrola Vojske Srbije sprečila je bespravnu seču šume, a u tom trenutku lica koja su bespravno sekla šumu pobegla su preko administrativne linije. Tokom bežanja šumokradice su otvorile vatru. U incidentu nije bilo povređenih", navodi se u saopštenju Ministarstva.\nVojska Srbije nastaviće sa realizacijom zadataka obezbedjenja administrativne linije i kontrole Kopnene zone bezbednosti i očuvanja mira, bezbednosti i imovine svih gradjana Srbije, saopštava MO.\nPodignuta optužnica protiv Srbina zbog ratnog zločina


kenet farid novi klub cska moskva ugovor evroliga crvena zvezda\nNaime bivši košarkaš Denver Nagetsa Kenet Farid odlučio je da potpiše ugovor sa ruskim timom, javlja poznati novinar Emilijano Karkija.\nKrilni centar koji je igrao u timu sa Nikolom Jokićem je posle samo pet dana rešio da se rastane sa portorikanskim klubom Leones de Ponse.\nŠampion sveta sa reprezentacijom SAD, koja je 2014. godine u finalu u Španiji pobedila Srbiju, je imao u ugovoru klauzulu da isti može da raskine, ukoliko dobije ponudu iz Evrolige, što se sada desilo. Farid će sa klubom iz Moskve potpisati ugovor do kraja sezone i stiže kao zamena, u momentima dok je povređen Nikola Milutinov.\n- Pričali smo sa njim i dopalo mu se ovo iskustvo i voleo bi da se vrati u budućnosti. Znali smo da ovo može da se desi, ali drago nam je da smo prihvatili taj rizik. Osetio je ljubav ovog grada i čitave lige. Dobro je jer je još uvek mlad, navodi se u saopštenju Leonesa.\nPopularni "Manimal" iza sebe ima veliko iskustvo, bio je član još Bruklin Netsa, Hjuston Rokitsa, kao i kineskog Ženjang Lionsa, a sada će se oprobati i u evropskoj košarci.\nVELIKOM SREĆOM IZBEGNUTA TRAGEDIJA Goreo stadion posle treninga fudbalera Engleske! Požar buknuo tik pored terena /VIDEO/\nJasno je da će CSKA napasti trofej, a Farid bi debi u elitnom takmičenju mogao da ima već protiv Zenita, narednog utorka ili tri dana kasnije protiv Crvene zvezde. Pre utakmice sa "armejcima", crveno-beli će u sredu na svom parketu dočekati Žalgiris.\nVideo: Neverovatan pogodak Dončića ramenom\nNeverovatan pogodak Dončića ramenom


Kompanija Core Services odabrala je HP za hostovanje poslovnih aplikacija – Personal magazin\nHP BladeSystem tehnologija je odabrana da zameni postojeću Oracle infrastrukturu. HP objavljuje da je kompanija Core Services odabrala HP BladeSystem tehnologiju za kreiranje konvergentne infrastrukture, radi podržavanja sve više servisnih zahteva…\nHP BladeSystem tehnologija je odabrana da zameni postojeću Oracle infrastrukturu. HP objavljuje da je kompanija Core Services odabrala HP BladeSystem tehnologiju za kreiranje konvergentne infrastrukture, radi podržavanja sve više servisnih zahteva svojih globalnih korisnika.\nnudi rešenja za poslovne operacije, informacione sisteme i podršku korisnicima širom sveta. Značajna promena na polju upravljanog hostinga označila je potrebu da kompanija implementira infrastrukturu koja može izdržati nove korisničke zahteve za finansijski isplativim rešenjem koje štedi energiju.\nKompanija Core Services odabrala je HP za hostovanje poslovnih aplikacija was last modified: July 28th, 2011 by Redakcija\nVip dodatno snižava cene rominga u Crnoj Gori tokom avgusta


Izvor: RTS, 25.Feb.2021, 16:34\nPredsednik Narodne skupštine Ivica Dačić razgovarao je sa šefom Delegacije Evropske unije u Srbiji, ambasadorom Semom Fabricijem o drugoj fazi međustranačkog dijaloga koja će započeti video-sastankom u ponedeljak, 1. marta.\nU saopštenju Skupštine Srbije navodi se da će, osim Dačića i predsedavajućeg Odbora za spoljne poslove Evropskog parlamenta Dejvida Mekalistera, >> Pročitaj celu vest na sajtu RTS << na tom sastanku učestvovati i Vladimir Bilčik, Tanja Fajon, Knut Flekenštajn i Edvard Kukan.\nFabrici je istakao važnost koju EU pridaje nastavku međustranačkog dijaloga i pozdravio njegov početak.\nNa interesovanje Fabricija u vezi sa predlogom koji je Vlada uputila Narodnoj skupštini, a koji se odnosi na izmenu Ustava u delu koji se tiče pravosuđa i izbora sudija, Dačić je upoznao ambadasadora sa procedurom promena Ustava, objasnivši da se radi o kompleksnom procesu koji podrazumeva održavanje referenduma.\nDačić je informisao Fabricija da je na dnevnom redu skupštinskog zasedanja Zakon o potvrđivanju Sporazuma o statusu između Srbije i EU o akcijama koje sprovodi Evropska agencija za graničnu i obalsku stražu u Srbiji (Fronteks) i da će se poslanici danas izjasniti o tom aktu.\nFabrici pozdravio nastavak medjustranačkog dijaloga


20.11.2018 u 09:04\nAutobus na liniji javnog prevoza 610, u kome se nije bilo putnika, izleteo je jutros oko četiri sata sa puta između Jakova i Surčina na mostu preko kanala Galovica, javlja TV „Prva”. Vozač nije povređen, a policija je obezbeđivala odvijanje saobraćaja budući da se autobus, koji se po probijanju ograde mosta bočnom stranom nagnuo prema kanalu, delimično se nalazi na kolovozu. Na lice mesta stigla je teška mehanizacija kojom je autobus izvučen na kolovoz, a tokom te intervencije saobraćaj je bio potpuno obustavljen.\n16.11.2018 u 21:18\nAmbasadorka Turske u Prištini povređena u udesu, troje mrtvih\nPriština - Tri osobe su poginule, a četiri su povređene u saobraćajnoj nesreći koja se dogodila kod sela Mramor, na putu Priština-Gnjilane, piše prištinska Koha i dodaje da je među povređenima ambasadorka Turske u Prištini Kivilčim Kilič. Kako je rečeno u Hitnoj pomoći, ona je zadobila ozbiljne povrede, ali nije životno ugrožena. U sudaru su učestvovala tri automobila, a ambasadorka je zadobila prelome rebara i povrede grudnog koša, javlja Tanjug.\n15.11.2018 u 16:01\nSudar na jugu Nemačke, 40 povređenih, među njima i deca\nBerlin - Najmanje 40 osoba, među kojima ima i dece školskog uzrasta, povređeno je u sudaru na jugu Nemačke, u kojem su učestvovala dva autobusa javnog prevoza i još jedno vozilo. Pet osoba je zadobilo veoma ozbiljne povrede, prenosi AP. Portparol bavarske policije Bert Rauenbuš rekao je da među povređenima u sudaru kod Nirnberga ima dece školskog uzrasta, ali nije precizirao koliko. On je dodao da se koriste helikopteri kako bi se oni koji su najozbiljnije povređeni prevezli u bolnice. Policija istražuje uzrok nesreće, dodao je portparol policije, javlja Tanjug.\n29.10.2018 u 18:09\nBandera pala na trolejbus, nema povređenih\nNa okretnici na Studentskom trgu u Beogradu danas je u popodnevnim satima pala bandera na trolejbus, a prema rečima očevidaca, u trenutku incidenta u trolejbusu nije bilo putnika. Saobraćaj u tom delu grada trenutno je obustavljen, navodi Tanjugov izveštač sa lica mesta. Na terenu su radnici GSP-a koji saniraju kvar na kontaktnoj mreži, kako bi saobraćaj nastavio normalno da funkcioniše.\n21.10.2018 u 09:17\nU udesu koji se noćas dogodio na Zrenjaninskom putu teško su povređena dvojica muškaraca koji su prevezeni na reanimaciju Urgentnog centra, rečeno je jutros Tanjugu u Hitnoj pomoći. Ta saobraćajna nezgoda dogodila se oko 00.30, a osim dvojice muškaraca starosti 58 i 41 godinu koji su prevezeni na reanimaciju, u Urgentni centar je prevezen još jedan muškarac starosti oko 33 godine koji je zadobio lakše povrede. U 19.32 dogodila se saobaćajna nezgoda na Ibarskoj magistrali u kojoj su lakše povređene dve ženske osobe koje su prevezene u Urgentni centar. U ulici Braće Krnješevac u Zemun Polju došlo je do udesa u 23.44 u kojem su lakše povređene četiri muške osobe koje su prevezene u Urgentni centar. Hitna pomoć je noćas zabeležila 96 intervecija od kojih 17 na javnom mestu, a juče\n12.10.2018 u 16:18\nSaobraćajna nesreća u Rusiji odnela 11 života\nJedanaest ljudi je poginulo, a devet je povređeno, u saobraćajnoj nesreći 700 kilometara istočno od Moskve, objavila je danas ruska štampa. Sudar kamiona i minibusa se dogodio sinoć u ruskoj republici Čuvašiji, navodi se u saopštenju Istražnog komiteta Rusije. Vodi se istraga zbog nepoštovanje Zakona o drumskom saobraćaju i sigurnosnih standarda. Jedan policijski službenik je za novinsku agenciju Ria Novosti, kako prenosi Beta, rekao da je uhapšen vozač kamiona koji je učestvovao u nesreći. Vlasti Čuvašije su petak proglasile za dan žalosti. Po zvaničnoj statistici, prošle godini je u saobraćajnim nesrećama u Rusiji poginulo više od 19.000 ljudi.\n08.10.2018 u 12:14\nSlupao kola vozeći pijan bez dozvole, posedovao psihoaktivne supstance\nPripadnici policije u Petrovcu na Mlavi, po nalogu Osnovnog javnog tužilaštva, podneće protiv tridesetšestogodišnjeg muškarca iz okoline Petrovca na Mlavi krivičnu prijavu zbog postojanja osnova sumnje da je izvršio krivično delo neovlašćeno držanje opojnih droga, saopšteno je iz MUP-a Srbije. Dvadeset jedna tableta leka „flormidala”, leka sa liste psihoaktivnih suptanci, pronađena je kod njega nakon saobraćajne nezgode, u naselju Leskovac, na relaciji Petrovac – Žagubica. Sumnja se da je on, upravljajući putničkim vozilom „folksvagen” petrovačkih registarskih oznaka, bez posedovanja vozačke dozvole i pod uticajem alkohola, usled neprilagođene brzine izgubio kontrolu nad vozilom i udario u metalnu zaštitnu ogradu. Policija je, po nalogu nadležnog tužilaštva, protiv\n14.09.2018 u 12:57\nUdes autobusa sa đacima iz Istočnog Sarajeva u Italiji, vozač poginuo\nJedan vozač je poginuo, a najmanje 16 osoba je je lakše povređeno u sudaru autobusa, koji je prevozio srednjoškolce iz BiH, i kamiona jutros u Italiji. Do sudara je došlo u okolini Breše, a kako saznaje portal Klik.ba, jedan od vozača autobusa, inače iz Kiseljaka, poginuo je na licu mesta. Italijanski mediji prenose da se sudar dogodio na autoputu A21 Torino - Breša, koji je zatvoren za saobraćaj. Prema prvobitnim informacijama najmanje 16 osoba je povređeno, od kojih je jedna sa teškim telesnim povredama i svi su prevezeni u najbližu bolnicu Manerbio, ali je, kako se navodi, naknadno ustanovljeno da su svi nastavnici i učenici zdravi i van životne opasnosti, i nakon pregleda su prebačeni u obližnji hotel. U BiH se vraćaju u subotu. Reč je o srednjoškolcima iz Istočnog


Pisci su nekada bili istinska avangarda u društvu, vrhunski intelektualci i moralne gromade koji su kroz svoja djela ukazivali na devijacije u društvu, kritikovali sistem i zbog toga često snosili posljedice. Propast našeg društva vidljiva je na svakom koraku, tonemo sve dublje na svim poljima, a to potvrđuje i sramna promocija na Sajmu knjiga u Banjaluci. Neizbrisiv je trag koji su nam u amanet ostavili veliki Andrić, Selimović, Crnjanski, Pekić, Kiš i drugi veliki srpski pisci, a na njihovim djelima odrastaju i vaspitaju se generacije.\nOd ovakvih velikana sa stavom i karakterom spali smo na to da nam danas potonji, ulizice, moralne amebe i lažni intelektualci, pišu ode i hvalospjeve lažnom Ocu nacije za sinekure i nagrade. Tako je danas na Sajmu knjiga u Banjaluci organizovana promocija nove knjige o Miloradu Dodiku, koju su napisali njegovi savjetnici Nenad Kecman i Aleksandar Vranješ, sada ambasador BiH u Zagrebu, te Željko Budimir, profesor na Fakultetu političkih nauka.\nNe zna se ko je od njih veća ulizica, a vrhunac moralne perverzije leži u činjenici da je promociju u Banjaluci organizovala Jelena Trivan, direktorica Službenog glasnika Srbije, koje je izdavač knjige, a koja bi uskoro trebala da sjedne u fotelju direktora MTEL-a u Banjaluci. Kameleon sa hiljadu boja, „žuta“ Jelena Trivan je bivša poslanica i portparol Demokratske stranke i bliska saradnica Borisa Tadića, koja je odmah po dolasku SNS-a, Vučića i Nikolića na vlast 2013. godine, napustila DS i prešla na protivničku i pobjedničku stranu.\nKad razmislim, ona i jeste najbolja za promociju knjige o Dodiku, kao jedan od simbola njegove vladavine i zaokreta jer je i sama uz njega živi svjedok i primjer kako je korisno staviti obraz pod zadnjicu, mijenjati stranke, stavove i dresove zarad ličnog interesa, funkcija i privilegija.\nPrije nekoliko dana u beogradskom Press centru UNS-a promovisana je druga knjiga o Dodiku, čudnog naziva „Volja naroda“ a u organizaciji Predstavništva Republike Srpske, i napokon smo shvatili zašto se prebacuju pare i desetine miliona maraka na račune Predstavništva Srpske širom svijeta – da bi se hvalio i promovisao lažni Otac nacije.\nGledajući kako se pišu ode i hvalospjeve Dodiku sjetio sam se Rumunije krajem 80-ih, kada je svake godine štampano na milione tomova knjiga o mudrim potezima, politici i govorima Nikolaja Čaušeskog, a svaka sličnost je slučajna. Oprosti im Bože, ne znaju šta rade, i u svemu je dobro da se odvoji žito od kukolja a moralne amebe poput Kecmanovića, Vranješa ili Budimira služiće kao nauk i opomena generacijama koje dolaze da ne smiju ponoviti naše greške i dozvoliti da potonji i ulizice rade častan posao profesora i tako svojim sramnim primjerom truju mlade generacije i izvore.


UNMIK je završio svoju drugu fazu donatorske kampanje na celom Kosovu, isporučivši pakete opreme za ličnu zaštitu svim opštinama: 1381 par rukavica i 2000 maski, kao i 387 tablet računara.\nPosle početne dvonedeljne donacije zdravstvenih i higijenskih paketa i 3D štampača u maju, poslednje isporuke desile su se tokom protekle nedelje širom Kosova i Osnovnom sudu u Prištini, a predstavnici su primali pakete osoblja UNMIK-a poštujući mere bezbednosti. - dok Kosovo nastavlja da se bori protiv globalne pandemije.\nZbog globalnih nestašica i prekida u lancu snabdevanja, opremi je trebalo duže vremena da stigne na Kosovo nego što se očekivalo. Međutim, specijalni predstavnik generalnog sekretara UNMIK-a i šef UN-a Zahir Tanin rekao je da je istrajan u naporima da nabavi plaćeni materijal i da će ipak stići do stanovnika Kosova u kritičnim trenucima.